title: Managerialismi

text: Julkisessa hallinnossa managerialismi liittyy läheisesti New Public Management -ajatteluun, mutta rajautuu erityisesti johtamiseen, johtamisen edellytyksiin sekä johtamisen konteksteja muokkaaviin reformeihin liittyväksi käsitteeksi.


title: Managerialismi

text: Managerialismin retorisia perusteluja ovat olleet muun muassa toiminnan tehostaminen ja tuottavuuden lisääminen vastineeksi verorahoille ja julkisen toiminnan uskottavuuden palauttaminen toiminnan oletetun tehostumisen kautta.


title: Managerialismi

text: Managerialistisia hallintoreformeja on toteutettu erityisesti Margaret Thatcherin kaudelta alkaen Isossa-Britanniassa, mutta laajasti myös useimmissa muissa OECD-maissa.


title: San Franciscon lahden ympäristö

text: San Franciscon lahden ympäristö (, usein yksinkertaisesti "The Bay Area") viittaa San Franciscon lahtea ympäröivään alueeseen Kalifornian osavaltion pohjoisosassa Yhdysvalloissa. Alue on maantieteellisesti ja etnisesti hyvin epäyhtenäinen. Lahden rannoilla sijaitseva taajama on kuitenkin yhtenäistä. Alueella asuu yli seitsemän miljoonaa asukasta.


title: San Franciscon lahden ympäristö

text: Alue on maantieteellisesti monipuolinen metropolialue, joka ympäröi San Franciscon ja San Pablon lahtia. Se kattaa San Franciscon, San Josén ja Oaklandin kaupungit sekä niiden lukuisat esikaupunkialueet. San José on alueen maantieteellisesti laajin kaupunki, ja siellä sijaitsee teknologia-alan yrityksistä tunnettu Piilaakso.


title: San Franciscon lahden ympäristö

text: San Franciscosta pohjoiseen sijaitsee Golden Gate -silta, joka ylittää samannimisen salmen. San Franciscosta itään sijaitsee San Francisco–Oakland Bay Bridge, joka yhdistää San Franciscon ja lahden itäpuolella sijaitsevan Oaklandin. Pohjoisessa sijaitsee Richmond-San Rafael Bridge ja etelässä San Mateo-Hayward Bridge sekä eteläisimpänä Dumbarton Bridge. Silloista pisin on San Mateo-Hayward Bridge.


title: San Franciscon lahden ympäristö

text: San Franciscon lahden alueen kokoon verrattuna ilmasto vaihtelee sen eri osissa melko paljon. Ilmasto on tyypiltään välimerenilmasto, jossa kesät ovat kuivia ja lämpimiä ja talvi sateisempi. Talven aikana lämpötila ei kuitenkaan muutu kylmäksi: keskilämpötilat laskevat 10–15 celsiusasteen paikkeille.


title: San Franciscon lahden ympäristö

text: Tyynen valtameren kylmästä Kalifornianvirrasta johtuva kylmä merivesi, joka on kesällä noin 12–13-asteista, vaikuttaa voimakkaasti alueen itäisen osan ilmastoon, erityisesti San Franciscon kaupungin alueella. Muihin lahden ympärysalueisiin verrattuna San Franciscon kesät ovat viileitä. Kaupungissa esiintyy sumua, joka työntyy Golden Gate -sillan luota lahdelle.


title: San Franciscon lahden ympäristö

text: Meren viilentävä vaikutus vähenee etelämpänä, sillä meren ja lahden välissä on vuoria. Lahden eteläinen osa, jossa San José sijaitsee, on kuivempaa ja kuumempaa kuin pohjoisemmat tai läntisemmät alueet.


title: San Franciscon lahden ympäristö

text: Lahden itäinen puoli on lämpimämpi kuin läntinen, sillä itäisellä puolella meren viilentävä vaikutus on vähäisempi. Esimerkiksi Oaklandissa lahden itäpuolella on kesäpäivinä nelisen astetta lämpimämpää kuin lahden länsipuolella San Franciscossa.


title: San Franciscon lahden ympäristö

text: San Franciscon lahden alueella kasvaa palmuja, joista San Franciscon alueella huomattavimpia ovat kanarianpalmut ("Phoenix canariensis"), jotka on tuotu Kanariansaarilta. Kanarianpalmuja on istutettu puistopuiksi ja teiden varsille. Erityisesti etelämpänä San Joséssa kasvaa bulevardipalmuja ("Washingtonia robusta"), jotka pitävät kuivemmasta ilmastosta.


title: San Franciscon lahden ympäristö

text: Aluetta palvelevia lentokenttiä ovat San Franciscon kansainvälinen lentoasema, Oaklandin kansainvälinen lentoasema ja San Josén kansainvälinen lentoasema. Ne sijaitsevat etäällä toisistaan eri puolilla aluetta. Lahden alueelta on säännöllinen junayhteys Los Angelesiin.


title: Mihail Kotov

text: Mihail Grigorjevitš Kotov (1918–1993) oli neuvostoliittolainen diplomaatti, joka toimi suurlähetystöneuvoksena Helsingissä vuosina 1955–1957 ja 1971–1974.


title: Alkuideaali

text: Abstraktissa algebrassa alkuideaali on renkaan osajoukko, jolla on monia vastaavia tärkeitä ominaisuuksia kuin alkuluvuilla kokonaislukujen renkaassa. Alkuideaalien määritelmä kommutatiivisissa eli vaihdannaisissa renkaissa on yksinkertaisempi, joten sitä käsitellään tässä yhteydessä ensin.


title: Alkuideaali

text:
Jos "R" on kommutatiivinen rengas, niin "R":n ideaali "P" on "alkuideaali" , mikäli sillä on seuraavat kaksi ominaisuutta:
Tämä yleistää seuraavan alkulukujen ominaisuuden: jos "p" on alkuluku ja "p" jakaa kahden kokonaisluvun tulon "ab", niin "p" jakaa "a":n tai "p" jakaa "b":n. Näin ollen voidaan sanoa:Jos "R" on ei-kommutatiivinen rengas, niin "R":n ideaali "P" on "alkuideaali", mikäli sillä on seuraavat kaksi ominaisuutta:
Kommutatiivisten renkaiden tapauksessa tämä määritelmä on yhtenevä edellisessä osuudessa annettuun. Ei-kommutatiivisten renkaiden tapauksessa nämä kaksi määritelmää eroavat.


title: The The

text: The The on englantilainen yhtye, joka perustettiin vuonna 1979. Sen ainoa pysyvä jäsen on ollut Matt Johnson.


title: The The

text: Yhtye on saanut kriitikoiden kehut, ja yleisökin on pitänyt siitä, sillä sen albumeja on myyty miljoona kappaletta. Brittiläinen musiikkilehti "Melody Maker" valitsi 1983 ilmestyneen albumin "Soul Mining" vuoden levyksi.


title: Taj Mahal (muusikko)

text: Henry Saint Clair Fredericks (s. 17. toukokuuta 1942 Harlem, New York), paremmin tunnettu taiteilijanimellään Taj Mahal, on yhdysvaltalainen bluesmuusikko. Hän julkaisi arvostetuimmat levynsä 1960-luvun lopulla.


title: Taj Mahal (muusikko)

text: Taj Mahalin ensimmäinen sooloalbumi "Taj Mahal" ilmestyi vuonna 1968 ja sen saaman menestyksen myötä vielä samana vuonna albumi "The Natch’l Blues". Seuraavana vuonna julkaistu tupla-albumi "Giant Step/De Ole Folks At Home" vakiinnutti Yhdysvalloissa lopullisesti Taj Mahalin paikan bluesmuusikkona.


title: Taj Mahal (muusikko)

text: Taj Mahalin musiikki on sekoitusta monista eri lähteistä: bluesista, reggaesta, gospelista ja bluegrassistä sekä cajunien, havaijilaisten, afrikkalaisten ja karibialaisten musiikkiperinteestä. Taj Mahal soittaa useita eri soittimia.


title: Taj Mahal (muusikko)

text: Taj Mahal on voittanut kaksi Grammy-palkintoa. Hänelle myönnettiin Parhaan nykyaikaisen blues-albumin Grammy vuonna 1997 albumista "Señor Blues" ja vuonna 2000 albumista "Shoutin’ In Key".


title: Slave

text: Slave oli yhdysvaltalainen funkyhtye, joka toimi 1970-luvun jälkipuoliskolla ja 1980-luvun alussa. Sen tunnetuin jäsen oli laulaja Steve Arrington. Yhtyeen tunnetuimpia albumeja ovat debyyttilevy "Slave", jolta julkaistiin singlenä kappale ”Slide”, sekä vuoden 1979 "Just a Touch of Love", jolta julkaistiin samanniminen single.


title: Robert (Beyblade)

text: Robert Jürgens ("Ralf Jurgens") on kuvitteellinen anime- ja mangahahmo Beyblade-sarjassa, jonka loi Takao Aoki.


title: Robert (Beyblade)

text: Robert on Majesteetit -joukkueen ylpeä ja ylimielinen kapteeni. Hän kehuskelee mielellään rikkaudellaan ja kertoilee historiallisia tarinoita omasta suvustaan. Robertilla on myös tapana kehuskella arjalaisilla juurillaan. Robert kertoo mielipiteensä suoraan, mikä vaikuttaa muista tylyltä. Hänen lempiasioihin kuuluu strategia pelit, kuten shakki ja hänen bleidaus tyylinsäkin on taktista toisin, kuin Johnny joka tuhoa vastustajansa kerralla. Vaikka Robert asuu isossa linnassaan ehtii hän kuitenkin matkustella pitkin Eurooppaa luksusluokissa, kuten kaikki rikkailla on tapana.


title: Robert (Beyblade)

text: Hahmon alkuperäisäänenä toimi Yuki Matsuda ja englanninkielisessä Vince Corazza.


title: Robert (Beyblade)

text: Mangan 5 numerossa esiintyvä Robert on Euroopan -joukkueen vakavin bleidaaja. Hän pelaa vain kunniasta, mikä tuntuu olevan hänelle kaikkein tärkein asia beybladen pelaamisessa.


title: Sina-1

text: Sinah-1 oli Iranin ensimmäinen satelliitti, joka laukaistiin 28. lokakuuta 2005 venäläisellä Cosmos-3M-kantoraketilla Plesetskin kosmodromilta useiden muiden pienten satelliittien mukana.


title: Sina-1

text: Satelliitin toteuksesta annettiin ennakkotieto vuonna 2003, jolloin tulloinen Iranin puolustusministeri amiraali Ali Shamkhani kertoi asiasta. Tulloin kerrottiin myös Iranin aikeesta kehittää oma kantoraketti Shahab-3-ohjuksesta. Iranin avaruusohjelman kehitys kulkee samaa polkua kuin aikoinaan esimerkiksi Yhdysvaltain avaruusohjelma, ts. puolutusministeriön vetämänä ja käyttäen ohjuksia kantolaitteina.


title: Sina-1

text: Iranin avaruusjärjestö kehitti Sina 1-satelliitin, jolla tutkitaan satelliittitietoliikennettä ja joka on myös kaukokartoitussatelliitti. Sen massa on 160 kg. Sen kameran tarkkuuden arvellaan olevan kolme metriä. Satelliitti kiertää aurinkosyknronisella kiertoradalla, ts. naparadalla.


title: AMD Radeon Software Crimson

text: AMD Radeon Software Crimson (aiemmin Catalyst, AMD Catalyst ja ATI Catalyst) on yhdysvaltalaisen AMD näytönohjainten ajurien brändi. Ajureita käytetään Windowsissa ja Linuxissa. Sen paketti koostuu varsinaisten ajurien lisäksi erillisestä ohjausohjelmistosta, jossa voi mm. säätää grafiikka- ja videoasetuksia.


title: AMD Radeon Software Crimson

text: Ensimmäisen kerran Catalyst -ajurit julkaistiin kesäkuussa 2002 ATI Radeon 8500 -näytönohjaimelle. Ensimmäinen versio oli 02.01 ja vuonna 2003 siirtyi 03-versioon. Vuodesta 2003 ajuri julkaistiin kuukausittain ja sen julkaisuversio oli vuosi.kuukausi -versionumeroinnilla. Vuonna 2012 AMD ilmoitti, ettei enää julkaista kuukausittain, vaan uusi versio julkaistaan silloin kun kehitystä ja ominaisuuksia on sen verran, että julkaiseminen on järkevää.


title: Closer to the Drum

text: Closer to the Drum on Pen Lee & Co -yhtyeen vuonna 1976 ilmestynyt albumi. Kappaleet ovat kaikki Dave Lindholmin käsialaa paitsi Mau Mau, joka on kreditoitu koko yhtyeen nimiin sekä Changing Man, joka on Tony Williamsin kappale. Hooray for Someonen kitarasoolon soittaa Albert Järvinen


title: Iranin avaruusohjelma

text: Iranin avaruusohjelma pyrkii tekemään Iranin islamilaisesta tasavallasta varsinaisen avaruusmaan, ts. maan, joka pystyy laukaisemaan omalla kantoraketilla omia satelliitteja.


title: Iranin avaruusohjelma

text: Iranin avaruusohjelma on ollut Iranin puolustusministeriön vetämä. Suuri osa teknologiankehityksestä liittyy kantoraketin kehittämiseen keskimatkan ohjuksesta. Ohjelma vaikuttaa samankaltaiselta kuin Yhdysvaltain avaruusohjelman alku 1950-luvun jälkipuolella.


title: Iranin avaruusohjelma

text: Sen tavoitteena on kaukokartoituskapasiteetin hankkiminen ja teknologisen kyvyn näyttäminen. Ilmeisesti kyse on 1990-luvun lopusta näkyviin nousseesta toisesta avaruuskilvasta, jota käydään Euroopan unionin ja Yhdysvaltain ulkopuolella. Tätä länsimaiden avaruustoimijat ovat pyrkineet – toistaiseksi tuloksettomasti – käyttämään omien avaruusbudjettiensa edelleen kasvattamiseen.


title: Iranin avaruusohjelma

text: Marraskuussa 2012 Iran ehdotti ECO-maille yhteisten tietoliikennesatelliittien rakentamista. ECO on vuonna 1985 perustettu hallitustenvälinen organisaation, johon kuuluvat Iran, Pakistan ja Turkki (perustajajäsenet) sekä Afghanistan, Azerbaijan, Kazakhstan, Kirgizstan, Tajekistan, Turkmenistan ja Uzbekistan.


title: Iranin avaruusohjelma

text: Vuonna 2005 Iranin ensimmäinen satelliitti, Sina-1, laukaistiin Venäjältä. Kantoraketti vei avaruuteen ueita mikrosatelliitteja, muun muassa Norjan NCuben. Iranista tuli 43. (?) maa, jolla on avaruudessa kotimaassa toteutettu satelliitti.


title: Iranin avaruusohjelma

text: Sinah-2-satelliitin suunniteltu laukaisuajankohta oli vuonna 2008, laukaisu piti tehdä venäläisellä kantoraketilla. (teteutuiko laukaisu?)


title: Iranin avaruusohjelma

text: Kolmas kehitteillä oleva satelliitti oli Mesbah, joka rakennettiin italialaisessa Carlo Cavazzi-yhtiössä. Se aiottiin laukaista alun perin iranilaisella kantoraketilla, sittemmin venäläisellä raketilla. Satelliittia ei koskaan toimitettu Italiasta asiakkaalle, Iraniin, ja vuoden 2011 alkupuolella Iran vaati satelliittiaan. Sittemmin Iran on Mesbahin pohjalta rakentanut Mesbah-2-satelliittia. Joulukuussa 2009 mm. www.spacedaily.com julkisti Iranin aikovan laukaista maaliskuussa 2011 itse kehittämänsä alle 100-kiloisen matalan kiertoradan Mesbah-2-tietoliikennesatelliitin omalla Safir-2-kantoraketillaan Semnanin avaruuskeskuksesta Teheranin eteläpuolelta. Mesbah-1 tuhoutui erään tiedon mukaan 2005 epäonnistuneessa laukaisussa. Venäjä oli väitetysti kieltäytynyt laukaisemasta sitä.


title: Iranin avaruusohjelma

text: Rasad 1 ("Havainto") kaukokartoitussatelliitti laukaistiin 12. kesäkuuta 2011 Iranin omasta laukaisukeskuksesta iranilaisella Safir-kantoraketilla.


title: Iranin avaruusohjelma

text: Elokuussa 2011 Iran ilmoitti laukaisevansa piakkoin Sharif-nimisen piensatelliitin. Joulukuun lopussa 2012 Iran ilmoitti laukaisevansa satelliitteja vuoden 2013 alussa: Nahid ja Fajr (Aamunkoitto, kaukokartoitussatelliitti) sekä Sharifsat satelliitit laukaistaan ennen maaliskuun loppua Imam Khomeini-avaruuskeskuksesta.


title: Iranin avaruusohjelma

text: Iranin on väitetty aikovan luoda islamilaisen miehitettyjen lentojen avaruusohjelman vuoteen 2020 mennessä.


title: Iranin avaruusohjelma

text: Vuoden 2009 lopussa Iranin seuraavaksi toteutettava satelliitti on Toloo (Aamu). Se esiteltiin medialle helmikuussa 2010, mutta sitä ei ole laukaistu vuoden 2011 alkuun mennessä.


title: Iranin avaruusohjelma

text:
Muita kehitettäviä satelliitteja ovat olleet ZS4, SM2S ja Sepehr.
Iranilla oli julkistettuna tavoitteena laukaista viisi satelliittia vuoteen 2010 mennessä. Useimmat niistä ovat kaukokartoitussatelliitteja kuten Sina-1. Tätä pyrkimystä on verrattu mediassa Israelin vakoilusatelliittikapasiteettiin Keski-idän alueella.


title: Iranin avaruusohjelma

text: 17. elokuuta 2008 Iranin Al-Alam-televisiokanavalla näytettiin Safir ("Suurlähettiläs") kantoraketin laukaisu, joka kuljetti Omid-satelliitin ("Toivo") mallineen, jollaisia muun muassa Yhdysvallat ja Neuvostoliitto käyttivät satelliittiohjelmiensa alussa. Iranin puolustusministeri Mostafa Mohammad Najjar ilmoitti maanantaina 18.9.2008, että kantoraketti pystyy laukaisemaan pienen satelliitin matalalle kiertoradalla. Yhdysvaltalainen Spacedaily-sivusto puhui tästä sekä uhkana (linkittäen ydinuhkaan: "add to international concerns about Iran's nuclear programme") että vähätellen rakettia ("home-built rocket"). Israelilainen kommentaattori arveli Iranilla olevan vielä pitkä tie satelliitin toteutukseen, vaikka pieniä satelliitteja on vuosikymmeniä rakennettu muun muassa muutaman miehen harrastajaporukoilla ympäri maailmaa. Satelliittitoimintaa varten Iran rakensi maa-aseman, joka aloitti toimintansa helmikuussa 2008. Iranin avaruusjärjestön johtaja Reza Taghipour ilmaisi koelaukaisun jälkeen, että Iran kaavailee useiden satelliittien toteuttamista. Mukana on muun muassa seitsemän iranilaista yliopistoa, jotka kehittelevät omia mikrosatelliittejaan. Besharat ("Hyvä uutinen") satelliitin rakentaminen on alkamassa.


title: Iranin avaruusohjelma

text: Lokakuun alussa vuonna 2008 Iranin presidentti julkisti, että maa aikoo tehdä ensimmäisen 700 kg painavan satelliittinsa laukaisun omalla kantoraketillaan. Iranin mukaan se teki elokuussa 2008 satelliittimallineen onnistuneen koelaukaisun. Vuonna 2008 Iranin ja Kiinan yhteinen satelliitti (nimi?) laukaistiin Kiinasta kiinalaisella kantoraketilla.


title: Iranin avaruusohjelma

text: Tammikuussa 2009 Iranin avaruusjärjestön johtaja Reza Taqipour ilmoitti Iranin laukaisevan kokonaan iranilaisen satelliitin 19. tai 20. maaliskuuta 2009. Omid-nimisen satelliitin laukaisu tapahtui helmikuun alussa vuonna 2009. Sen jälkeen Iran kertoi rakentavansa seitsemää satelliittia, joista neljä on mikrosatelliitteja ja kolme on geostationaarisen kiertoradan tai muun korkean kiertoradan satelliitteja.


title: Iranin avaruusohjelma

text: Tammikuussa 2010 Iranin esitteli kolmea rakenteilla olevaa satelliittiaan. Esittely toistui vuoden 2011 alussa:


title: Iranin avaruusohjelma

text: Huhtikuussa 2010 Iranin viestintäministeri Mohammad Hosseinpour ilmoitti Iranin laukaisevan vuonna 2010 kaksi tietoliikennesatelliittia. Tämä ei toteutunut.


title: Iranin avaruusohjelma

text: Helmikuussa 2011 Iran käynnisti ensimmäisen satelliittikuvakeskuksensa, jolla se valmistautuu vuonna 2011 toteuttavaan kaukokartoitussatelliittimissioon.


title: Iranin avaruusohjelma

text: Iranin tietotoimisto IRNA julkisti 21. marraskuuta 2005, että Iran suunnittelee myös miehitettyjä lentoja ja kehittää pientä miehitettyä avaruusalusta ja avaruuslaboratoriota. Lokakuun alussa 2008 Iranista uutisoitiin jälleen läntisissä lähteissä, että maalla on aikomus lähettää oma avaruuslentäjä 2010-luvulla . Osin tämä on merkki rakettitekniikan ja avaruusalustekniikan kypsymisestä tasolle, jolla mikä tahansa suurempi maa pystyy toteuttamaan esim. miehitetyn avaruuslennon.


title: Iranin avaruusohjelma

text: Mohammad Ebrahimi, Iranin ilmailu- ja avaruustekniikan tutkimusinstituutin varajohtaja, kertoi joulukuun 2008 alussa, että Iran aikoo tehdä rakettikokeita, joissa laukaistaan eläimiä 50–200 km korkeille ballistisille lennoille. Rakettina olisivat Kavoshgar (Explorer eli tutkimusmatkailija) 3 ja 4 raketit. Iran laukaisi Kavoshgar 2-raketin onnistuneesti 26. marraskuuta 2008. Siinä oli koeosa ja sen paluujärjestelmä (laskuvarjo jne.) Tämä raketti teki yläilmakehän mittauksia ja jonkin tähtitieteellisen kokeen. Raketti omaa niin pienen nostokyvyn, ettei se voi kuljettaa ihmistä avaruuteen tai merkittävää aselastiakaan.


title: Iranin avaruusohjelma

text: Iranin avaruusjärjestön johtaja Reza Tagipur ilmoitti helmikuussa 2009, että Iran pyrkii laukaisemaan miehitetyn avaruusaluksen vuonna 2021. Aikataulun katsottiin lausumassa olevan samankaltainen kuin Kiinan kansantasavallala ja Intialla, joilla kesti 15 vuotta saavuttaa kyky tehdä miehitettyjä lentoja. Lausuma ei ole aivan oikea: Kiinalta vain yli 20 vuotta taikonautin lentoon ensimmäisestä satelliitista. Kiinakin arveli 1970-luvulla, että miehitetty lento tapahtuu pikapuolin. Toisaalta vaurastuville maille, jotka joutuvat elämään länsimaiden teknologiavientirajoitusten alaisina, täten osin ulkoapäin suljettu talous pystyy ja haluaa nykyaikana kehittämään teknologiansa itse - Etelä-Afrikka oli tästä eräs esimerkki 1970-luvun lopussa.


title: Iranin avaruusohjelma

text: Helmikuun alussa 2010 Iran laukaisi Kavoshgan 3-raketilla 2.2.2010 matalalle maata kiertävälle radalle kapselissa eläimiä (rotta, kaksi kilpikonnaa ja mato). Se voidaanko luotainraketilla nousta kiertoradalle ei selvinnyt artikkelista. Kyseessä on voinut olla ballistinen lento tai sitten koe-eläimet kuolivat kokeessa, mikä on koe-eläimill tyypillinen kohtalo. Tämä lento tehtiin yksi vuosi myöhemmin kuin Iranin satelliitin laukaisu.


title: Iranin avaruusohjelma

text: Kesällä 2010 Iranin presidentti ilmoitti Iranin aikaistavan miehitettyä avaruusohjelmaansa siten, että iranilainen avaruuslentäjä lentää vuonna 2019 eikä 2024.


title: Iranin avaruusohjelma

text: Iran hankki 1990-luvulla ohjusteknologiaa muun muassa Ukrainasta. Sittemmin Yhdysvallat on väittänyt teknologiaa hankitun myös Pohjois-Koreasta muistuttaen ihmisten mieliin sen lanseeraaman toisen maailmansodan terminologiasta kehitetyn "pahan akselin"-käsitteen.


title: Iranin avaruusohjelma

text: Shahab-4-kantoraketti on kehitteillä ja ilmeisesti juuri sen onnistunut koelaukaisu 150 km:n korkeuteen tapahtui 24. helmikuuta 2007. Lento oli joko luotainraketin lento tai todennäköisemmin kantoraketin koelento. Iranin on kerrottu kehittävän kahta kantorakettia.


title: Iranin avaruusohjelma

text: 3. helmikuuta 2008 Iran laukaisi Kavoshgar 1-kantorakettinsa avaruuteen. Kyseessä oli alkukesää 2008 aiotun satelliittilaukaisun vaatima testilaukaisu. Elokuussa 2008 Iran teki Safir-raketin laukaisukokeen, sillä voidaan laukaista mikrosatelliitti. Marraskuussa 2009 Iran teki onnistuneen raskaamman Kavoshgar 2 (Explorer 2) raketin koelaukaisun. Seuraava rakettilaukaisu tapahtunee maaliskuussa 2010, sen tiedehyötykuorma putoaa takaisin maahan ja jarrutetaan laskuvarjolla.


title: Iranin avaruusohjelma

text: Vuoden 2010 lopulla Iranin viestintä- ja informaatioteknologiaministeri Reza Taqipour ilmoitti Iranin aikeesta rakentaa toinen avaruuskeskus, jolla on vähemmän maantieteellisiä rajoitteita kuin Semnanin alueella sijaisevassa keskuksessa.


title: Iranin avaruusohjelma

text: 16. maaliskuuta 2011 Iran ilmoitti tehneensä Kavoshgar 4-kantoraketin koeleukaisun 120 km radalle. Se kuljetti kapselin, jossa on pieniä koe-eläimiä. Lento edeltää (ehkä pitkälläkin aikavälillä) Iranin kaavailemia miehitettyjä lentoja.


title: Iranin avaruusohjelma

text: Helmikuussa 2012 Iran on julkistanut aikeensa rakentaa avaruuskeskus suurempien kantorakettien, joilla voisi laukaista avaruuteen 1000 kg painavia satelliitteja, laukaisuja varten.


title: Iranin avaruusohjelma

text: Yhdysvallat on Iranin ohjusten kehittymiseen vedoten uhannut perustaa kaksi omaa ohjustorjuntatukikohtaa Euroopan Unionin alueelle, Puolaan ja Tšekkiin. Israel on perustellut omien ohjustorjuntaohjustensa määrällistä kehittämistä Iranin uhalla.


title: Iranin avaruusohjelma

text: Yhdysvaltain uutisointi oli aluksi sotilaallista uhkakuvaa luova ja sitten painotti laukaisukokeen epäonnistumista.


title: Iranin avaruusohjelma

text: 3. helmikuuta 2008 tehdyssä kantoraketin koelaukaisussa syntyi perinteinen sanomienvaihto Iranin ja Yhdysvaltain välillä. Yhdysvallat puhui ballistisen ohjuksen laukaisun olleen "unfortunate" ja Iranin presidentti siitä, että maille on tärkeää tuntea pystyvänsä toteuttamaan asioita.


title: Iranin avaruusohjelma

text: Mesbah-2:n vuoden 2011 laukaisuaie kytkettiin joulukuussa 2009 läntisessä uutisoinnissa Iranin uraanin rikastamiseen, siihen, että Venäjä ei myynyt Iranille ilmatorjuntaohjuksia, Israelin väitteisiin, että Mesbah-2 vakoilee juutalaisvaltiota ohjustensa maaleihin ohjaamiseen, Yhdysvaltojen talouspakotteiden uhmaamiseen jne.


title: Iranin avaruusohjelma

text: Helmikuussa 2010 Iranin esitellessä kolmen kehittämänsä satelliitin mallineita, länsimainen viesti oli


title: Iranin avaruusohjelma

text: Heinäkuussa 2010 Israelin laukaistessa Ofeq 9 -vakoilusatelliittinsa, yhdysvaltalaisessa uutisoinnissa mainittiin Israelin huoli Iranin ydin(energia)ohjelmasta, Iranin ohjuksista ja "juutalaisen valtion jatkuvista uhkauksista" ja Israelin ennakkoiskukyvystä ("pre-emptive strikes") Iraniin.


title: Iranin avaruusohjelma

text:
Heinäkuussa 2010 BBC:n uutisointi Iranin ilmoituksesta laukaista avaruuslentäjiä avaruuteen vuonna 2019 päättyi kommenttiin "Then again, Amadinejad apparently didn't say anything about bringing them home safely."
Vuonna 2011 länsimaat ovat aloittaneet ITUssa kampanjan Iranin Zohreh-2-tietoliikennesatelliitin paikan valtaamisesta länsimaiselle satelliitille. Asiallisesti ITU on oikeassa – Zohreh-2 ei ole täyttänyt lupaehtoja, mutta jopa Yhdysvaltain edustaja ITUssa on ollut Iranin asian puolella!


title: Johnny McGregor

text: Johnny McGregor ("Johnny Makurega") on kuvitteellinen anime- ja mangahahmo Beyblade-sarjassa, jonka loi Takao Aoki.


title: Johnny McGregor

text: Johnny on hyvin temperamenttinen bleidaaja, jolla on lyhyt pinna. Hänet tunnetaan Skotlannissa lempinimellä "Skotlannin Gladiaattori", eikä turhaan sillä hän on Skotlannin mestari ja Euroopan toiseksi paras bleidaaja. Johnny on kuitenkin todella itsevarma ja osaa ärsyttää muita sarkastisilla kommenteillaan. Koska hänkin kuuluu rikkaaseen ja kuuluisaan McGregor-sukuun, on Johnnylla varaa matkustella maailmalla ja pelata golfia ja tennistä. Vaikka Johnny on joukkueensa toiseksi lyhin, on hänen egonsa kuitenkin suurin.


title: Johnny McGregor

text: Hahmon alkuperäisenä äänenä toimi Chiharu Tezuka ja englanninkielisessä versiossa Joanne Vannicola.


title: Johnny McGregor

text: Johnny on äärimmäisen taitava bleidaaja ja voitettuaan MM-kisoissa koko Kiinan joukkueen yksin, hän alkoi valittaa, ettei tämäkään turnaus ole antanut hänelle kunnon haastetta. Johnny ja koko Euroopan-joukkue pelaavat vain kunniasta, minkä takia he eivät hyväksy haasteita aivan keneltä tahansa. Huolimatta siitä, että Johnny vaikuttaa lapselliselta, hän on samaan aikaan aikuismainen ja pitää kunnon haasteista.


title: Koillissanomat

text: Koillissanomat on puolueisiin sitoutumaton paikallislehti, jota julkaisee Koillissanomat Oy. Lehden kotipaikka on Kuusamo ja päätoimittaja Petri Karjalainen. Lehti on perustettu 1950 ja se painetaan Oulussa, Joutsen Median Painotalossa. Lehti ilmestyy viidesti viikossa ja leviää Koillismaan alueella Kuusamoon, Posiolle ja Taivalkoskelle. Sen arkilevikki vuonna 2012 oli 6 585.


title: Koillissanomat

text: Koillissanomien perustaja oli kirjailija Reino Rinne. Hän toimi lehden päätoimittajana vuosina 1950–1968 ja kirjoitti myös pakinoita lehteen nimimerkillä "Kitkalainen". Kirjailija Arto Paasilinna oli Koillissanomien toimittajana ja toimitussihteerinä vuosina 1964–1965.


title: Jalkaväkirykmentti 28 (jatkosota)

text:
Jalkaväkirykmentti 28 (JR 28) oli jatkosodan rykmentti, jonka Savonlinnan suojeluskuntapiiri perusti sen jälkeen, kun 17. kesäkuuta 1941 oli annettu kutsu ylimääräisiin kertausharjoituksiin, pääosin Kerimäen-Savonlinnan-Rantasalmen-Joroisten-Jäppilän alueen reserviläisistä. Rykmentti liitettiin 2. divisioonaan.Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta kenttäarmeijan rykmentit eivät käytännössä kuitenkaan tulleet varustetuiksi kaikin osin määrävahvuuksien mukaisiksi.
Jalkaväkirykmentti 28 keskitettiin tulevalle, suunnitellun puolustustehtävän mukaiselle, toiminta-alueelleen 21.-23. kesäkuuta 1941 välisenä aikana. Toiminta-alue sijoittui noin 15 kilometriä valtakunnan rajasta länteen. Sen itäpuolelle oli ryhmittyneenä Jalkaväkirykmentti 7.


title: Jalkaväkirykmentti 28 (jatkosota)

text: Suomen poliittinen johto totesi Suomen olevan sodassa 25. kesäkuuta 1941.


title: Jalkaväkirykmentti 28 (jatkosota)

text: Rykmentti siirtyi 28.-29.6.1941 välisenä yönä Jalkaväkirykmentti 7:n Tarnalassa olevien asemien läpi, aivan valtakunnan rajan tuntumaan, saatuaan käskyn siirtyä hyökkäysvalmiusasemiin. Sen yksiköt etenivät 30. kesäkuuta 1941 klo 19 alkaen valtakunnan rajan yli. Yön aikana joukot etenivät Pieni-Iijärven - Kurkijärven - Joutsenlammen alueelle, jonne vihollinen pysäytti hyökkäyksen. Rykmentin II pataljoona (II/JR 28) eteni noin 3 kilometriä itään Kurkelanjärven - Pienen-Iijärven väliselle kannakselle, jossa eteneminen pysähtyi hetkeksi puna-armeijan joukkojen varustettuihin asemiin.


title: Jalkaväkirykmentti 28 (jatkosota)

text: Hyökkäystä jatkettiin 1. heinäkuuta käytännössä kolmelta suunnalta tavoitteena lyödä alueella olevat puna-armeijan joukot. Hyökkäys johti vihollisjoukkojen perääntymiseen aina noin 10 kilometrin päähän taistelualueesta. Puolen yön aikaan miehitettiin Parikankylän alue ja hyökkäystä jatkettiin siitäkin noin 4 kilometrin päässä olevan Sikopohjan alueelle mainitusta kylästä pohjoiseen.


title: Jalkaväkirykmentti 28 (jatkosota)

text: 2.7.1941 annetun divisioonan komentajan käskyn mukaan Jalkaväkirykmentti 28:n tuli edetä divisioonan vastuualueen pohjoisosassa Jaakkiman suuntaan, mikä edellytti asteittaista siirtymistä divisioonan lohkon keskiosista kohti pohjoista. Seuraavana päivänä annettu käskyn tarkennus edellytti Ristilahden valtaamista. Rykmentin joukkoja järjestettiin uudelleen ja täydennettiin 5. heinäkuuta annettujen käskyjen toteuttamiseksi. Samaan aikaan tykistö tulitti Ristilahden aluetta.


title: Jalkaväkirykmentti 28 (jatkosota)

text: Puna-armeijan joukot valmistautuivat 6. heinäkuuta ulosmurtautumiseen uhkaavasta asemastaan. Illalla vihollinen alkoikin kuljettaa vesiteitse joukkojaan pois alueelta ja samanaikaisesti keskitti muitakin yksiköitään rykmentin II pataljoonan lähialueille. Varhain seuraavana aamuna vihollinen aloitti ulosmurtautumisensa, jota II pataljoonan harva miehitys ei rykmentin sille alistamista kahdesta jääkärijoukkueesta ja panssariautosta huolimatta kyennyt estämään. Vihollisjoukot alkoivat valua pois osittaisesta saarrostuksestaan. Taisteluvastuu siirtyi rykmentin III pataljoonan (III/JR 28) alueelle. Tämän jälkeen rykmentin osalta taistelut laantuivat lähinnä paikallisiksi partiokahakoiksi ja tykistötoiminnaksi aina heinäkuun loppuun asti.


title: Jalkaväkirykmentti 28 (jatkosota)

text: Rykmentti lakkautettiin maaliskuussa 1942.


title: Nouveau

text: Nouveau on Pen Lee -yhtyeen vuonna 1978 ilmestynyt albumi.


title: Kuokkastenkoski

text: Kuokkastenkoski on Valtimonjoen reitin vesistön suussa oleva koski Nurmeksessa. Kosken kautta vedet purkautuvat Pielisen Kuokkastenjärveen. Kosken pituus on 350 m, putouskorkeus 8,9 m sekä keskivirtaama MQ 15 m³/s ja suurin virtaama 165 m³/s. Kosken voimaa on hyödynnetty jo pitkään. Vuonna 1962 siihen rakennettiin voimalaitos (uudistettu 1989), jota ylläpitää Nurmeksen Sähkö Oy.


title: Kuokkastenkoski

text: Kuokkastenkosken ensimmäinen teollisuuslaitos, saha, valmistui 1840 Alanivaan, jossa alettiin sahata tukkipuita koti- ja ulkomaan markkinoille. Sahan sijainti koskessa oli siihen aikaan välttämätöntä, mutta jo muutaman vuoden kuluessa ongelmaksi koitui valmiin tavaran kuljetus. Tukkien uitto eteenpäin Pielisen yli ja jokia pitkin Joensuuhun sahalle oli huomattavasti halvempaa, kuin valmiin sahatavaran lastaus ensin veneisiin, niillä Kaltimoon ja sieltä talvisin hevosilla edelleen Joensuuhun. Alussa useita kymmeniä työllistänyt ja ympäri vuoden toiminut saha joutui kilpailutilanteen vuoksi seisottamaan toimintaansa osan vuodesta. Pisimmillään saha oli kokonaan seisonnassa vuodesta 1854 vuoteen 1856, koska Venäjän vienti vaikeutui itämaisen sodan tähden ja oli ongelmallista vielä sen jälkeenkin. Kilpailu Joensuun sahojen kanssa kiristyi ja lopulta Antti Juhana Mustonen Joensuusta osti sahan 1861 ja siirsi sen toiminnan Pielisjoen alajuoksun Utrankoskeen, Utraan.


title: Kuokkastenkoski

text: Joensuulainen suurliikemies Antti Juhana Mustonen rakensi Kuokkastenkoskelle rautatehtaan, joka valmistui 1877. Rautatehtaan (ruukin) raaka-aineena käytettiin lähiseudun järvien järvimalmia, josta tehtiin harkkorautaa masuunissa pasuttamalla. Tehdas tarvitsi paljon puuta masuunin tarvitseman hiilen takia, ja lähimetsät hakattiinkin aukeiksi. Rautatehdas työllisti paljon väkeä, ja rautatehtaan ympärille syntyi nopeassa tahdissa myös muuta teollisuutta, kuten saha, mylly, meijeri, sähköhuone, kalkkimylly, höyläämö, tärpättitehdas, tiiliruukki, kaksi lotjaveistämöä ja laivankorjaustelakka. Ruukin alueelle syntyi noin 500 ihmistä käsittävä yhdyskunta monine rakennuksineen.


title: Kuokkastenkoski

text: Sahan ja rautatehtaan toiminta menestyi vaihtelevasti, mutta vuonna 1903 Kuokkastenkosken teollisuuslaitokset menivät konkurssiin ja joutuivat . Toiminta jatkui vuoteen 1908, jolloin rautatehdas lopetettiin ja masuuni purettiin. Gutzeit-yhtiö jatkoi sahan toimintaa 1920-luvulle saakka, ja myllyn toiminta jatkui vielä siitäkin pidemmälle. Nykyään teollisuudesta on näkyvissä enää betoniset perustukset, herrasväen pytinki eli "hovi" kosken rannalla, sekä työnjohtajan talo, joka on kunnostettu vuonna 1978 Nurmeksen seurakunnan käyttöön.


title: Kuokkastenkoski

text: Rautaruukin valmistama harkkorauta ja sahalta tuleva valmis puutavara oli siirrettävä Pielisen rantaan ja siitä edelleen veneisiin. Siirtotyötä helpottamaan rakennettiin 1800-luvun lopulla kapearaiteinen rautatie. Rata alkoi ruukista, joka sahan, myllyn ja meijerin takaa kurvattuaan kulki Kuokkastenkosken yli sillalla ja jatkoi siitä suoraan venelaiturille. Laituri oli rakennettu heti kosken suun jälkeiselle lännenpuoleiselle rantapenkalle, ja siinä oli kaksi noin 100 metriä pitkää raidetta. Radan linjapituus oli noin 500 metriä ja kokonaispituus noin 600 metriä.


title: Kuokkastenkoski

text: Rata purettiin todennäköisesti ainakin osittain rautatehtaan lopettamisen ja masuunin purkamisen yhteydessä vuoden 1908 paikkeilla. Rautatien kalustosta tai edes raideleveydestä ei ole tietoa. Alueen kapearaiteisesta radasta jäi jäljelle ainoastaan ratapenger.


title: Risto Lång

text: Risto Lång (s. 1968 Kiuruvesi) on joensuulainen tanssitaiteilija. Hänellä on meningomyeloseele ja hydrokefalia. Hänet on palkittu Philanthropist International -palkintogaalassa Moskovassa 20-vuotisesta taiteilijaurastaan.


title: Risto Lång

text: Lång on vuodesta 1996 alkaen harrastanut pyörätuolitanssia. Vuonna 1998 hän voitti Suomen-mestaruuden 10-tanssissa. Nykyisin hän tanssii soolona. Hän valmistui ammattitanssijaksi 1. kesäkuuta 2011 Keskuspuiston ammattiopistosta Helsingistä.


title: Risto Lång

text: Vuonna 2012 Långille tehtiin molempien jalkojen sääriamputaatio parantumattomien säärihaavojen takia. Hänellä on lisäksi ollut lukuisia muita terveysongelmia, joista selvittyään hän on kyennyt jatkamaan tanssijana.


title: Spring 76

text: Spring 76 on Royals-yhtyeen debyyttialbumi vuodelta 1976. Albumi koostuu pääasiassa blues -ja funk -vaikutteisista lainakappaleista sekä yhtyeen omasta materiaalista. Viimeinen kappale "Hgih" perustuu nauhaefektiin, jossa avausraita "High" on soitettu väärinpäin. Levy myi noin 30 000 kpl kultalevyrajan ollessa tuolloin 25 000 kpl. Sekä "High" että "Everything's Alright" ovat Albert Järvisen sanoittamia.


title: Spring 76

text: "Dancing in the Street" on Martha & The Vandellas -yhtyeen tunnetuksi tekemä laulu. "Badge" on Cream-yhtyeen viimeiseksi jääneeltä albumilta "Goodbye" (1969). "The Real Me" on Eric Burdon Bandin ohjelmistosta. Reggae-tyylinen "You Can't Go Halfway" on alun perin Johnny Nashin esittämä ja jossa Gloria Gaynor käytti säveltäjänimenä oikeata sukunimeään. "Hoochie Coochie Man" on ikivihreäksi tullut blueskappale, jonka teki tunnetuksi Muddy Waters.


title: Spring 76

text: Kaikki kappaleet säveltänyt Royals, ellei toisin mainittu.


title: Gideon (Beyblade)

text: Gideon on kuvitteellinen animehahmo Beyblade-sarjassa, jonka loi Takao Aoki.


title: Gideon (Beyblade)

text: Rikollinen ja monimiljonääri Gideon on Psykick-joukkueen johtaja "Beyblade V-Force" -sarjassa. Hän työskenteli Tohtori Zagartin alaisena. Tehtäväkseen Gideon sai keksiä keino kaapata Kiekkomestareiden bittipedot, niinpä hän palkkasi tohtori B:n jolle Gideon antoi tehtäväkseen kehittää bittipetojen kaappauslaitteen, mutta koska tämä ei onnistunut hän määräsi tohtori B:tä tekemään Cyber-bittipetoja. Gideon on todella vaativa mikä on ymmärrettävää, sillä hänen rahojaanhan tohtori B sai kulutettavaksi. Raha on muutenkin Gideonin lempiasia, sekä sormuksensa, jota hän kiillottelee lähes jatkuvasti.


title: Mike Mangini

text: Mike Mangini (s. 18. huhtikuuta 1963 Massachusetts) on Dream Theaterin rumpali ja maailman nopein rumpali. Hän on voittanut kolmesti WFD-kilpailun (World Fastest Drummer), vuosina 1996, 1998, 2003.


title: Mike Mangini

text: Hänellä on hallussaan neljä eri ennätystä; eniten iskuja vuorokäsin minuutissa (1247), paljain käsin minuutissa (1138) sekä traditionaalisella otteella minuutissa (1126). Mikella oli myös 15 minuutin kestävyysennätys tuplapedaalilla (13222), mutta Mike ”The Machine” Mallais rikkoi sen muutamalla iskulla viime vuonna, tuplapedaalilla Mike on soittanut 5222 iskua viidessä minuutissa, mikä oikeuttaa hänelle ykkössijan viiden minuutin ennätyksessä.


title: Mike Mangini

text: Mike Mangini valittiin Dream Theaterin uudeksi rumpaliksi Mike Portnoyn lähdön jälkeen. Valinta paljastettiin 29. huhtikuuta 2011 julkaistussa Dream Theaterin ”The Spirit Carries On” -dokumentin kolmannessa osassa. Dokumentti kertoo uuden rumpalin valintaprosessista ja näyttää seitsemän yhtyeen kutsuman rumpalin koe-esiintymistilaisuudet New Yorkissa.


title: Out (albumi)

text: Out on rock-yhtye Royalsin järjestyksessään toinen studioalbumi, joka julkaistiin vuonna 1977. Albumi koostuu kolmea kappaletta lukuun ottamatta yhtyeen omasta materiaalista. Osan sanoituksista albumille on tehnyt Wigwam -yhtyeen Jim Pembroke. Levy myi noin 15 000 kpl kultalevyrajan ollessa tuolloin 25 000 kpl.


title: Out (albumi)

text: Levy on äänitetty ja miksattu Tukholman Marcus Music -studiolla helmikuussa 1977. Äänittäjinä ovat toimineet Christer Berg, Leif Mases ja Marcus Österdahl. Levyn tuottajina ovat Royals ja Jan Ödner.


title: Out (albumi)

text: Musa - lehden arviossa "immu" kirjoitti albumista:


title: Out (albumi)

text: ""Enpä olisi uskonut, Royals on saanut aikaiseksi vaihtelevan ja kuitenkin tasapainoisen kokonaisuuden. Spring 76'n sekavan systeemin jälkeen on ilo kuunnella näin harmonista tuotetta. Tämä ei ole Albert Järvisen soololevy. Kitara on hyvin esillä, mutta Albert istuu/lentää Maijasen ja Kätkän kanssa oikein tyylikkäästi. Kyllä Järvinen välillä laittaa sormien liikuttamisen Suomen ennätykset vaakalaudalle, mutta kun hän sen tekee, se tapahtuu kohdalleen. Räpeltäminen ei ole itsetarkoitus. Ei varmaankaan olisi ollut Love Recordsille vaikeata jättää muutamia kuvia pois sisäkannesta ja painaa tekstit tilalle. Ne eivät ymmärtääkseni ole tyhjänpäiväisyyksien latelua. Maijasen lauluäänestä olen aina pitänyt ja basistina Maijanen kuuluu ehdottomasti huipulle. Ippe Kätkän pieni sävellys toimii introna yhteiselle laululle "More Is What You'll Give/Get." Omat raidat ovat tarina sinänsä. Niissä on tyylitajulla käytetty hyväksi dynamiikkaa, joka ylläpitää mielenkiintoa. Kun mukaan heitetään sopivasti jippoja ja sekoitetaan Royals- kauhalla, on herkullinen korvanruoka valmista. Royals alkaa olla voimissaan, he ovat siirtyneet sisältä ulos. Hyvää on kiva kehua" "


title: Jalkaväkirykmentti 49 (jatkosota)

text: Jalkaväkirykmentti 49 (JR 49) oli Saimaan suojeluskuntapiirin perustama rykmentti. Se perustettiin 17. kesäkuuta 1941 annetun yleisen kutsun ylimääräisistä kertausharjoituksista jälkeen. Reserviläisistä muodostetun rykmentin perustamispaikkoina toimivat Pieksämäki, Sulkava, Puumala, Juva, Kangasniemi, Virtasalmi ja Haukivuori. JR 49 kuului 2. divisioonaan.


title: Jalkaväkirykmentti 49 (jatkosota)

text: Jalkaväkirykmentti 49 perustettiin seuraavasti:


title: Jalkaväkirykmentti 49 (jatkosota)

text: Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.


title: Jalkaväkirykmentti 49 (jatkosota)

text: Sodan alkaessa JR 49 määrättiin II armeijakunnan reserviksi ja rykmentti taistelikin sodan alkupuolen erillään muusta divisioonasta alistettuna mm. 18. divisioonalle.


title: Alan Arkin

text: Alan Arkin (s. 26. maaliskuuta 1934 New Yorkissa) on yhdysvaltalainen Oscar-palkittu näyttelijä, ohjaaja ja muusikko.


title: Alan Arkin

text: Arkin on yksi niistä viidestä näyttelijästä, joka on saanut ensimmäisestä elokuvaroolistaan parhaan miespääosan Oscar-ehdokkuuden. Hän oli ehdolla vuoden 1966 elokuvasta "Venäläiset tulevat, venäläiset tulevat" ja uudelleen kaksi vuotta myöhemmin elokuvasta "Sydän on yksinäinen harhailija".


title: Alan Arkin

text: Arkin on osoittanut kykenemänsä tekemään sekä draamaa että komediaa. Muita hänen roolejaan ovat muun muassa Audrey Hepburnia väijyvä oppinut tappaja elokuvassa "Yksin pimeässä", ohjaaja Mike Nicholsin "Me sotasankarit" ja "Arvoitusten juna", jossa hän esitti Sigmund Freudia, "Älkää ampuko hammaslääkäriä" ja "Myyntitykit". Arkin esiintyi myös elokuvassa "Saksikäsi Edward".


title: Alan Arkin

text: Vuoden 2006 Arkin sai kolmannen Oscar-ehdokkuutensa ja ensimmäisen palkintonsa elokuvasta "Little Miss Sunshine". Hän sai Oscarin parhaasta miessivuosasta ja Bafta-palkinnon samasta kategoriasta.


title: Alan Arkin

text: Broadway-näytelmissä Arkin on esiintynyt seitsemässä eri näytelmässä. Lisäksi hän on näytellyt pienemmissä newyorkilaisissa teattereissa. Arkin on voittanut Tonyn näytelmästä "Enter Laughing" ja Broadwayn ulkopuolisille esityksille jaettavan Drama Desk Awardin kahdesti ohjauksesta näytelmistä "Little Murders" ja "The White House Murder Case" .


title: Alan Arkin

text: Näyttelijänuransa lisäksi Arkin on soittanut kansanmusiikkiyhtyeessä ja kirjoittanut lastenkirjoja sekä tieteisnovelleja.


title: The Railway Series

text: The Railway Series on Tuomas Veturista ja hänen ystävistään kertova kirjasarja. Sarjan 26 ensimmäistä kirjaa kirjoitti Wilbert Awdry ja loput hänen poikansa Christopher.


title: Dragoon (Beyblade)

text: Dragoon, ("Seiryuu"), on fiktiivinen pääeläinhahmo Beyblade-sarjassa.


title: Dragoon (Beyblade)

text: Dragoon on sininen Lohikäärme, joka kuuluu Granger -suvulle. Se oli muinoin tämän japanilais klaanin miekassa oleva suuri voima, joka on nyt Tysonin hallussa. Hän sai sen jaksossa 2, jossa Tyson oli menossa auttamaan ystäväänsä, mutta menikin vaistomaisesti ensiksi kendo saliinsa Dragoonin luo kysymään apua. Isoisä oli kuulemma kertonut, että tältä lohikäärmeeltä voi kysyä apua milloin vain ja hetkeä myöhemmin tämä sininen lohikäärme syöksyi ulos miekasta kohti Tysonin hyrrää, jossa se on aina hänen apunaan beyblade otteluissa.


title: Willi Daugs

text: Willy (Willi) Reinhold August Daugs (s. 3. syyskuuta 1893 Gollnow, Pommeri – k. ?) oli Suomessa 1930–1940-luvuilla vaikuttanut saksalainen asetehtailija ja asekauppias.


title: Willi Daugs

text: Daugs toimi taistelulentäjänä ensimmäisessä maailmansodassa ja tutustui silloin Herman Göringiin, joka oli myös taistelulentäjänä. Sodan päätyttyä Daugs ryhtyi asekauppiaaksi.


title: Willi Daugs

text: Daugs hankki vuonna 1930 Oy Transbaltic Ab-nimisen bulvaaniyhtiön lukuun vajaan 40% osuuden Tikkakoski Oy:n asetehtaasta, joka valmisti muun muassa Suomi-konepistooleita. Hän muutti Suomeen asumaan vuonna 1937 ja osti Otto Ehrichin kanssa osake-enemmistön Tikkakoskesta vuonna 1938 Wilhelm Bensowilta ja kauppaneuvos Krogiuksen perikunnalta, jolloin Transbaltic omisti asetehtaasta 77%. Vuonna 1941 hän osti Hämeenlinnan lähellä sijainneen Vanajanlinnan kartanon itselleen asunnoksi. Hänellä oli asunto myös Kulosaaressa, silloisessa Vilho Sjöströmin kuja 3:ssa. Daugs oli jo vuonna 1937 ostanut Inkoosta Lövön saaren, jonka edustalle ankkuroidussa veneessään hän usein vietti aikaa. Daugs oli yhdessä Joseph Veltjensin kanssa järjestämässä Suomen aseostoja Saksasta toisen maailmansodan aikana. Daugs ja hänen vaimonsa Anna-Luisa saivat Suomen kansalaisuuden vuoden 1944 aikana. Siitä huolimatta Daugs pakeni vuoden 1944 välirauhan solmimisen jälkeen Suomesta Ruotsiin ja hänen maahan jäänyt omaisuutensa (muun muassa asetehdas, Vanajanlinna, Lövön saari) luovutettiin saksalaissaatavina Neuvostoliiton haltuun.


title: Willi Daugs

text: Daugs vei mukanaan Suomesta Tikkakoskella kehitetyn uuden 9 mm:n M44-konepistoolin piirustukset ja alkoi sodan jälkeen valmistaa piirustusten pohjalta Espanjassa DUX-merkkisiä konepistooleja, joita vietiin 1950-luvulla jonkin verran Länsi-Saksaan.


title: Willi Daugs

text: Willi R Daugs esiintyy matkustajaluettelossa aluksella Nieuw Amsterdam, joka saapui New Yorkiin syyskuussa 1949. Luettelossa syntymäpaikaksi ilmoitetaan Ruotsi.


title: Willi Daugs

text: Myöhemmin Daugsin uskotaan muuttaneen Etelä-Amerikkaan.


title: Tryhorn

text: Tryhorn, ("Toraihorn"), on fiktiivinen eläinhahmo Beyblade-sarjassa.


title: Tryhorn

text: Tryhorn on keinotekoinen petosiru, joka suunniteltiin Stevenille sopivaksi, sillä hän pelaa amerikkalaista jalkapalloa, joten Tryhornistakin täytyy löytyä raakaa voimaa.


title: Kevyt osasto 6 (jatkosota)

text: Kevyt osasto 6 (KevOs 6) Kevyt osasto oli kolmen jalkaväkikomppanian muodostoma joukko, jonka määrävahvuus oli 597, eli noin puolet jalkaväkirykmentin pataljoonan vahvuudesta. Kevyt osaston organisaatiosta puuttui kokonaan oma epäsuora tuli. Kevyt osasto 6 kuului 2. divisioonaan.


title: Kevyt osasto 6 (jatkosota)

text:
Kevyen osaston 6 perusti Jyväskylän suojeluskuntapiiri 17. kesäkuuta 1941, ja sen perustamispaikka oli Kintaus.
Perustamisen jälkeinen osaston vahvuus oli 23 upseeria, 103 aliupseeria ja 485 miestä, yhteensä 611. Tämä oli ainut kerta, jolloin osasto oli vähintään määrävahvuinen, ylivahvuutta 17 miestä.


title: Kevyt osasto 6 (jatkosota)

text: Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. Kevyet osastot pyrittiin kuitenkin varustamaan liikkuvina yksiköinä mahdollisimman hyvin.


title: Kevyt osasto 6 (jatkosota)

text: Kevyt Osasto 6 lakkautettiin 28.3.1942. Osaston henkilöstöstä vanhimmat ikäluokat kotiutettiin ja nuoremmat siirrettiin pääosin III/JR 27:ään


title: Sesshōmaru

text:
Sesshōmaru () on kuvitteellinen hahmo Rumiko Takahashin luomasta manga-sarjakuvasta Inuyasha. Mangan pohjalta on myös tehty samanniminen anime-sarja. Alkuperäisessä japanilaisessa animessa häntä ääninäyttelee Ken Narita. Sesshōmaru on nimihenkilö Inuyashan isovelipuoli ja täysverinen koirayōkai. Hänellä on useimmiten mukanaan kappa-apurinsa Jaken. Hänen kanssaan matkustaa vakituisesti myös pieni ihmistyttö nimeltä Rin.
Pitkän aikaa Sesshōmarun tärkein tavoite on saada haltuunsa Inuyashan miekka Tessaiga, sillä hänen oma Tenseigansa (suom. "taivaan parantava miekka") ei tapa vaan päinvastoin parantaa. Inuyasha katkaisee myöhemmin hänen kätensä. Sesshōmaru taistelee veljensä kanssa useaan otteeseen. Hän on useimmiten ihmishahmossaan, mutta voi halutessaan muuntautua valtavaksi demonikoiraksi. Yleensä kylmän, säälimättömän ja ilmeettömän oloinen Sesshoumaru tuntuukin muuttuvan tavanomaisista ilmeistään yleensä vain silloin harvoin, kun hänen verensä tuntuu olevan kuohumassa vihasta niin yli, että hän alkaa kuin ratkaisuna muutoksensa suureksi demonikoiraksi (muun muassa alkupään taistelussa Inuyashaa vastaan, tämän saatua Tessaigansa, ja Narakun ollessa pakenemassa linnoituksestaan, kun he olivat haavoittaneet häntä vakavasti).


title: Sesshōmaru

text: Sesshōmarun ja Inuyashan isä Inu no Taishō, jota hän itse kutsuu chichi-ueksi ("kunnioitettu isä"), oli yōkai. Hän kuoli tulipalossa. Sesshōmaru on perinyt puolikuumerkin ja myrkkykyvyt koirayōkaiäidiltään. Sesshōmarun äiti väittää tietävänsä Tenseigan salaisen hyökkäyksen, Meidō Zangetsu'han, salaisuuden. Hän myös kertoo, ettei Tenseigalla pelastettua sielua voi herättää eloon toista kertaa.


title: Sesshōmaru

text: Sesshōmaru pyrkii aluksi saamaan vain Tessaigan haltuunsa, tappamaan kenties siinä sivussa myös Inuyashan (mitä hän tuntuu yrittävän lähes aina heidän kohdatessaan), mutta joutuessaan Narakun välineeksi, tämän saatua hänet luokseen kaapattuaan Rinin, ja lopulta yrittäessä imeä hänen voimansa itselleen, Sesshōmaru alkaa muiden tavoin omin toimin etsimään Narakua, tappaakseen tämän lopulta omin käsin. Hän ei tunnu enää välittävän muusta kuin kostonsa saavuttamisesta, ja eräässä tapauksessa, jossa Koga ja tämän toverit olisivat varmasti kuolleet koska sattuivat häiritsevästi Sesshōmarun tielle, hän vastasi ihmettelevälle Jakenille, ettei muulla ollut enää väliä kuin Narakun löytämisellä. Rinin kysyessä Jakenilta, mitä "Sesshōmaru-sama" aikoisi tehdä päihitettyään Narakun, tämä vastaa todeten Sesshōmarun halun tulla aina vain vahvemmaksi, ja alkaakseen luoda omaa "valtakuntaansa" (ja hänestä tulisi sen ministeri).


title: Sesshōmaru

text:
Sarjan alussa Sesshōmaru antaa tunteettoman ja kylmän vaikutelman. Hän kuitenkin herättää susi-yōkaiden tappaman Rinin ja sallii tämän kulkea kanssaan. Juuri Rinin ilmestymisjaksossa ja myöhemmin tämän vaikutuksesta alkaa myös Sesshōmaru vaikuttamaan inhimillisemmältä, hänen ennen niin kylmän ja tunteettoman ilmeettömät kasvonsa tuntuvat saavan uudeksi perusilmeekseen kuin jonkinlaisen lempeän hyväntahtoisen hymyntapaisen, jopa Jakenin kanssa, jonka ei enää tarvitse saada osakseen pelkkää hakkaamista ja lähes jokaiseen tehtävänantoon kuuluvia tappouhkauksia; ja hän tuntuu olevan Rinille jo kuin jonkinlainen kasvattajaisäpuoli, joka selvästi pystyy tarjoamaan paremman, mukavamman ja turvallisemman elämän tytölle. Tämän lisäksi on Narakun käskyläinen, Kagura, rakastuu huomaamattaankin häneen. Sesshomaru ei näytä kiinnostuneen Kagurasta, mutta silti hän pelastaa tämän kerran kun tämä ajalehtii tajuttomana ja loukkaantuneena joessa. jossain vaiheessa animen alkumusikaalissa Kagura ja Sesshomaru ovat samassa kuvassa. Mutta ennen kuin heidän välilleen tulee mitään, Naraku tappaa Kaguran. Sesshomaru tulee Kaguran luo juuri ennen tämän kuolemaa ja harkitsee pelastavansa tämän, mutta Tenseiga ei pysty siihen ja hänen on vain annettava Kaguran mennä.
Myöhemmin hän tajuaa Kaguran kuoleman saaneen hänet tuntemaan vihaa ja surua .


title: Sesshōmaru

text: Tenseiga on Sesshōmarun ensimmäinen miekka. Toisin kuin Inuyashan Tessaiga, Tenseiga ei vahingoita vaan parantaa. Sesshōmaru pitää tätä kykyä aluksi hyödyttömänä, mutta Tenseigasta tulee myöhemmin hyödyllinen esimerkiksi ihmistyttö Rinin pelastamisessa. Kerran Tenseiga myös suojaa Sesshōmarua voimakkaalta hyökkäykseltä ja oletettavasti pelastaa tämän hengen. Myöhemmin Tenseiga saa myös voimakkaan hyökkäyksen, Meidoo Zangetsuhan, joka tosin myöhemmin siirtyy Inuyashan Tessaigaan.


title: Sesshōmaru

text: Tōkijin on miekka, jonka Sesshōmaru teettää yōkai-miekkaseppä Kaijinbōlla kyllästyttyään Tenseigan hyödyttömyyteen taistelussa. Tōkijinista tulee mahtava ja voimakkaan paha miekka, joka voi haavoittaa vastustajaa jo ennen kuin koskettaa tätä. Se tuhoutuu myöhemmin taistelussa.


title: Sesshōmaru

text: Bagusaiga on Sesshomarun kolmas miekka, joka oli alun perinkin Sesshomarun sisässä, mutta saadakseen sen hänen piti päästä irti halustaan varastaa Inuyashan Tessaiga. Bakusaiga vahingoittaa myös sellaisiin ruumiin osia joihin isku ei osu.


title: Sesshōmaru

text: Dokkasō (, "myrkkykynnet") on Sesshōmarun syövyttävä lähitaistelutekniikka. Sesshomaru käyttää sitä usein esimerkiksi Inuyashaa vastaan taistellessaan. Dokkasō on suomennettu mangassa "happokynnet".


title: Sesshōmaru

text: Animessa Sesshomaru kykenee iskemään vastustajiaan kynsistään muodostuvalla energiarihmalla.


title: Ferrari F2003-GA

text: Ferrari F2003-GA on Rory Byrnen ja Ross Brawnin suunnittelema auto, jota Ferrari-talli käytti Formula 1-sarjassa kaudella 2003. Malliin lisättiin kirjaimet GA, jotka olivat vuoden 2003 alussa menehtyneen Fiatin päällikön Gianni Agnellin nimikirjaimet. Auto osoittautui erittäin kilpailukykyiseksi ja sillä voitettiin sekä valmistajien mestaruus että kuljettajien mestaruus. Kuljettajien mestaruuden voitti Michael Schumacher.


title: Ferrari F2003-GA

text:
F2003-GA esiintyi ensimmäisen kerran 4.5. Espanjan GP:ssä ja auton pelättiin olevan täysin ylivoimainen vastustajien autoihin nähden. Vaikka F2003 oli kehitetty vuonna 2002 käytetystä Ferrari F2002 autosta, joka oli täysin ylivoimainen, ei F2003 ollut murskaavan ylivoimainen. Schumacher toki voitti Espanjan GP:n, mutta ero vastustajiin ei ollut hirvittävän suuri. F2003 oli epäilemättä paras auto vuoden 2003 F1 sarjassa, mutta silti Schumacher joutui käymään kovan taistelun mestaruudesta Kimi Räikköstä ja Juan Pablo Montoyaa vastaan. Ferrari F2003 oli erittäin luotettava eikä Schumacherille sattunut kauden aikana yhtään konerikkoa. Mestaruus ratkesi kuitenkin vasta kauden päättäneessä Suzukan kisassa, jossa Schumahcer ajoi vaikeukseien kautta kahdeksanneksi, mutta tallikaveri Rubens Barrichello otti Ferrari F2003:n viimeisen voiton ja sinetöi samalla Schumahcerin maailmanmestaruuden. Ferrari F2003 poistui kisakäytöstä vuoden 2003 jälkeen.
Moottori


title: Ferrari F2003-GA

text: Voimansiirto


title: Ferrari F2003-GA

text: Mitat


title: Wolborg

text: Wolborg, ("Uruboogu"), on kuvitteellinen eläinhahmo Beyblade-sarjassa.


title: Wolborg

text: Wolborg on kotoisin jäisen Siperian tasangoilta, josta Biovolt-laboratorio otti sen haltuunsa. Siellä Borisin kokeet tekivät siitä mutanttipetosirun ja monia muita sen lajitovereita on myös joutunut kokeiden uhreiksi. Talan omistuksessa oleva petosiru on erittäin voimakas ja vain harvat ja valitut pystyvät hallitsemaan sen voimaa. Kaikki Wolborgin erikoishyökkäykset liittyvät talveen, sillä se kykenee jäädyttämään bey-areenan tai luomaan lumimyrskyn.


title: Tatjana Bulanova

text: Tatjana Bulanova (), joka tunnetaan myös nimellä Tanja Bulanova, on venäläinen laulaja. Hän on syntynyt 6. maaliskuuta 1969 Pietarissa Venäjällä. Tatjana levyttää melko tiuhaan tahtiin, levyn tai kaksi vuodessa. Muutamia hänen hittejään ovat Posvoni (Soita), Leto-zima (Kesä on talvi) ja Letela dusha (Vapaa sielu).


title: Tatjana Bulanova

text: Ensimmäistä levyään varten Tatjana työskenteli Letnij Sad -nimisen yhtyeen kanssa. Silloin musiikki oli nykyiseen verrattuna enemmän vahvoja balladeja ja pehmeää rokkia. Izmena-levyn jälkeen vuonna 1994 hän lopetti musiikinteon yhtyeen kanssa ja ryhtyi soittamaan dance-musiikkia.


title: Tatjana Bulanova

text: Tatjana on naimisissa kuuluisan jalkapalloilijan Vladislav Nikolajevitš Radimovin () kanssa.


title: Mulch Diggums (henkilö)

text: Mulch Diggums on kuvitteellinen henkilö kirjasarjasta Artemis Fowl. Hän on varsin omalaatuinen kääpiö. Kleptomaaniksi ajautunut ja taikuudestaan luopunut Mulch auttaa HALia selvittämään ensin Artemis Fowlin ongelmat ja on myöhemmin avainasemassa pelastamassa koko keijujen Turvakaupunkia suuruudenhullun, koomasta heränneen Opal Koboin kieroutuneilta suunnitelmilta.


title: Mulch Diggums (henkilö)

text: Mulch kärsii Kleptomania-sairaudesta, mikä ei häntä itseään haittaa yhtään.


title: Mulch Diggums (henkilö)

text: Eoin Colferin kirjoittama Artemis Fowl -fantasiakirjasarja


title: LSE

text: LSE tarkoittaa seuraavia asioita:


title: Paul Sabatier

text: Paul Sabatier (5. marraskuuta 1854, Carcassonne – 14. elokuuta 1941, Toulouse) oli ranskalainen kemisti, jolle myönnettiin Nobelin kemianpalkinto vuonna 1912 metallikatalysoidusta orgaanisten yhdisteiden hydrogenoinnista. Hän jakoi palkinnon toisen palkinnon toisen ranskalaisen kemistin Victor Grignardin kanssa.


title: Paul Sabatier

text: Sabatier hyväksyttiin sekä École polytechnique'iin että École normale supérieureen; hän valitsi viimeksimainitun ja valmistui sieltä kurssinsa parhaana 1877. Hän jatkoi opintojaan Collège de Francessa ja valmistui tohtoriksi 1880. Sabatier toimi fysiikan professorina Bordeauxissa ja Toulousessa, missä hän myöhemmin siirtyi kemian professoriksi ja työskenteli eläkkeelle jäämiseensä asti.


title: Paul Sabatier

text: Sabatierin varhaisin tutkimustyö liittyi rikin ja metallisulfaattien lämpökemiaan, joka oli aiheena hänen tohtorin väitöskirjassaan. Hän jatkoi fysikaalisia ja kemiallisia tutkimuksiaan sulfideihin, klorideihin, kromaatteihin ja kuparin yhdisteisiin. Sabatier tutki myös typen oksideja sekä teki huomattavia löytöjä muun muassa absorptiospektrometriaan liittyen.


title: Paul Sabatier

text: Sabatier helpotti myös huomattavasti hydrogenoinnin teollista käyttöä. Vuonna 1887 hän huomasi, että pieni määrä nikkeliä katalyyttinä auttoi vetyä liittymään hiiliyhdisteiden molekyyleihin. Parhaiten Sabatier tunnetaankin tästä Sabatier-reaktiosta sekä kirjallisista töistään kuten vuonna 1913 julkaisemastaan kirjasta "La Catalyse en Chimie Orgarnique".


title: Ferrari 412T

text: Ferrari 412 T2 oli Ferrarin Formula 1-tallin kausilla ja käyttämä kilpa-auto. Auto ei menestynyt Benettonia ja Williamsia vastaan, vaikka oli tallin kuljettajien Jean Alesin ja Gerhard Bergerin mukaan nopeampi ja parempi kuin aiemmat heidän ajamansa Ferrarit. Ainoan voiton Ferrari 412 T2 otti Alesin tuomana Kanadan GP:stä. Kosteissa kisoissa autojen erot tasoittuivat ja muun muassa Nürburgringin kisassa Alesi oli lähellä voittoa ja oli ennen keskeytystään nopein Japanin Suzukan sadekisassa.


title: Utelias Vili

text: Utelias Vili on kuvitteellinen apina. H. A. ja Margret Rey kirjoittivat vuonna 1941 ensimmäisen Utelias Vili -lastenkirjan. Alkuperäinen kirjasarja sisälsi yhteensä seitsemän lastenkirjaa, jotka kirjoitettiin vuosina 1941 - 1966. Vuonna 2006 Uteliaasta Vilistä tehtiin elokuva. Vilistä on olemassa myös televisiosarja, jota on esitetty Suomessa Yle TV2 -kanavalla


title: Utelias Vili

text: Utelias Vili on pieni ja ketterä apina. Hänellä on paljon opittavaa ja hän puuhaa mielellään kaikenlaista. TV-sarjassa Viliä kiinnostavat monet asiat, ja kun muut ovat poissa, Vili tuppaa tekemään jotain, josta pelkää joutuvansa vaikeuksiin - kaikki tosin kääntyy aina parhain päin.


title: Utelias Vili

text: Suomen Kotijäätelön jäätelöautoilla myytiin Utelias Vili -jäätelöpuikkoja.


title: Naiset (vuoden 1939 elokuva)

text: Naiset () on George Cukorin ohjaama yhdysvaltalainen komediaelokuva, joka sai ensi-iltansa vuonna 1939. Sen pääosia esittävät Norma Shearer, Joan Crawford ja Rosalind Russell. Elokuvan näyttelijöinä oli nimensä mukaisesti vain ja ainoastaan naisia. Elokuva myös käytti niin sanottua all-star-roolitusta, sillä sen pääosissa oli useita sen ajan suuria tähtiä. Tämä ei vielä niihin aikoihin ollut kovinkaan tavallista. Vasta elokuva Grand Hotel (jossa Crawford esitti yhtä pääosaa) vuodelta 1932 oli aloittanut tämän trendin. "Naiset" perustuu Clare Boothe Lucen samannimiseen, suosittuun näytelmään. "Naiset" oli yksi Hollywoodin kalleimmista elokuvista tekovuonnaan 1939 . Elokuvan pituus on 133 minuuttia, eli 2 tuntia ja 13 minuuttia, ja tuotantoyhtiöinä olivat Metro-Goldwyn-Mayer ja Warner Bros.


title: Naiset (vuoden 1939 elokuva)

text: Elokuva kertoo joukosta naisia, jotka yrittävät selvitä sotkuisista ihmissuhteistaan sekä toistensa että miehien kanssa. Norma Shearer näyttelee pääroolia, varakasta Mary Hainesia, jonka aviomies pettää tätä kauniin myyjättären Crystal Allenin kanssa. Juonikasta Crystalia näyttelee Joan Crawford. Rosalind Russell näyttelee yhtä Maryn ystävättäristä. Muissa rooleissa ovat muiden muassa Paulette Goddard, Joan Fontaine, Lucile Watson, Mary Boland, Marjorie Main, Virginia Grey, Ruth Hussey, Virginia Weidler, Butterfly McQueen ja Hedda Hopper.


title: Naiset (vuoden 1939 elokuva)

text: Elokuvan yli 130 roolissa esiintyy ainoastaan naisia. Tämä teema vietiin jopa niin pitkälle, että elokuvassa käytetyt lavasteet kuten muoto- ja valokuvat esittävät vain naisia ja jopa elokuvassa esiintyvät eläimet ovat yhtä poikkeusta lukuun ottamatta joka ikinen naispuolisia. Myös niin monen tähden palkkaaminen samaan elokuvaan oli hyvin epätavallista. Joan Crawford oli näytellyt Norma Shearerin jo kerran aiemminkin, vuonna 1925 valmistuneessa elokuvassa "Sydämen ääni". Silloin uransa vasta aloittanut Crawford oli Shearerin body doublena. Kaksi näyttelijätärtä eivät tulleet toimeen keskenään, sillä he olivat olleet kilpailijoita ollessaan vielä kiinnitettyinä samaan elokuvastudioon. Rosalind Russellin kanssa molemmat tulivat toimeen, ja Crawfordista ja Russellista tulikin hyviä ystäviä.


title: Naiset (vuoden 1939 elokuva)

text: "Naiset"-elokuva jäi yhdeksi Shearerin viimeisistä elokuvista, sillä hän lopetti uransa vain kolmea elokuvaa myöhemmin vuonna 1942. Joan Crawford sen sijaan jatkoi yhteistyötä ohjaaja Cukorin kanssa. He tekivät yhdessä vielä kaksi elokuvaa.


title: Naiset (vuoden 1939 elokuva)

text: Vuonna 2007 "Naiset" valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Naiset (vuoden 1939 elokuva)

text: Diane English ohjasi vuonna 2008 valmistuneen elokuvan "Naiset", joka perustuu samaan Clare Boothe Lucen näytelmään.


title: Lamborghini Miura

text: Lamborghini Miura on italialainen kaksipaikkainen urheiluauto, jota valmistettiin vuosina 1966–1973. Se oli ensimmäisiä keskimoottorisia katuautoja, ja ensimmäisiä autoja joihin liitettiin termi superauto. Auton nimi viittaa Don Eduardo Miuran härkäfarmiin, jonka kasvatit olivat tunnettuja erityisen hurjina ja sitkeinä härkätaisteluissa.


title: Lamborghini Miura

text: Miuran konsepti syntyi nuorten insinöörien Gian Paolo Dallaran ja Giampaolo Stanzanin sekä testikuljettaja Bob Wallacen leikitellessä ideoilla kestävyyskilpailuihin rakennetusta urheiluautosta. Suunnittelu tapahtui vapaa-ajalla, sillä Ferruccio Lamborghini oli tehnyt selväksi ettei yritys koskaan rakentaisi kilpa-autoja. Dallaran esitellessä Lamborghinille erästä kilpa-autosuunnitelmaa saadakseen budjetin prototyypin rakentamiseen Ferruccio yllättäen suostuikin ehdotukseen. Lamborghinin ajatus tosin ei ollut kilpa-auton rakentamisessa, vaan huomiota herättävässä tuotantomallissa, joka olisi hyvää mainosta yhtiölle.


title: Lamborghini Miura

text: Tässä Dallaran ja Stanzanin suunnitelmassa perinteinen putkirunko oli korvattu hiljattain kilpa-autoissa yleistyneellä monokokkiratkaisulla. Kilpa-autoista otettiin mallia myös keskimoottoriratkaisussa, jossa moottori sijoitettiin matkustamon taakse mahdollisimman hyvän painonjakauman saavuttamiseksi. Ajatus moottorin asentamisesta poikittain ja vaihdelaatikon yhdistämisestä samaan, yhtenäiseen yksikköön tilan säästämiseksi, oli puolestaan peräisin Morris Ministä. Matkustamon taakse asennettiin Lamborghinin muista malleista tuttu Bizarrinin suunnittelema, neljällä nokka-akselilla varustettu V12, jonka iskutilavuutta kasvatettiin hieman alle neljään litraan.


title: Lamborghini Miura

text: Miuran ensiesiintyminen tapahtui vuonna 1965 Torinon autonäyttelyssä Italiassa. Näytteillä oli pelkkä runko ilman koria, mutta siitä huolimatta suunnittelussa käytetyt ratkaisut herättivät huomiota ja autosta tehtiin useita tilauksia. Harva tosin uskoi, että auto etenisi koskaan tuotantoon asti. Geneven autonäyttelyssä seuraavana vuonna esiteltiin tuotantovalmis auto, jota ympäröi Bertonen suunnittelutoimistossa työskennelleen Marcello Gandinin suunnittelema, aikanaan häkellyttävän näköinen kori. Lisää huomiota auto sai Lamborghinin lähetettyä erään yksilön vuoden 1966 Monacon Grand Prix:n toimitsija-autoksi. Lisäksi auto järjestettiin lauantai-iltana Monte Carlon kasinon eteen, jossa se keräsi ympärilleen suuren joukon hämmästelijöitä.


title: Lamborghini Miura

text: Miuran tuotanto alkoi vuoden 1966 lopulla. Auto kävi hyvin kaupaksi huolimatta siitä, että se oli aikansa kalleimpia tuotannossa olevia autoja. Viimeisinä vuosina Miuran myyntiä laski sen seuraajan, Countachin, esittely 1971 ja lopulta se poistettiin tuotannosta 1973. Kuudessa vuodessa valmistettiin yhteensä noin 750 autoa.


title: Lamborghini Miura

text: Perusmallia, joka tunnetaan myös nimellä P400(numero viittaa moottorin tilavuuteen), valmistettiin vuosina 1966–1969 475 yksilöä. Moottori, jota käytettiin myöhemmissäkin malleissa pienin muutoksin, oli tilavuudeltaan 3929 kuutiosenttimetriä ja tuotti perusmuodossaan 350 hevosvoimaa käyntinopeudella 7000 rpm. Se riitti kiihdyttämään auton nollasta sataan kilometriin tunnissa 6.7 sekunnissa ja 280 km/h huippunopeuteen. Näyttävä kori valmistettiin pääosin teräksestä pois lukien suuret, yksittäisinä paloina aukeavat etu- ja takakatteet, jotka olivat painon säästämiseksi alumiinia. Miura painoi 1292 kiloa, josta 44% oli etuakselilla ja loput 56% takana. Jokainen rengas oli erillisjousitettu sekä varustettu levyjarruin.


title: Lamborghini Miura

text: Miura S(Spinto) esiteltiin Torinon autonäyttelyssä 1968. Uudessa mallissa runkoa oli jäykistetty ja se varustettiin uusin Pirellin valmistamin renkain. Moottoria viriteltiin ja uusittu versio tuotti 20 hevosvoimaa perusversiota enemmän, yhteensä 370. Osaan malleista asennettiin jäähdytetyt levyjarrut. Autosta tehtiin käytännöllisempi korjaamalla joitakin asiakkaita ärsyttäneitä yksityiskohtia ohjaamossa ja lisävarusteina tarjottiin muun muassa radiota ja ilmastointia. Ulkomuoto pysyi lähes muuttumattomana ja huomattavin muutos on ikkunoiden sekä valojen kehysten muovilistojen korvaaminen kromisilla.


title: Lamborghini Miura

text: S-mallia valmistettiin 140 yksilöä vuoteen 1971 mennessä.


title: Lamborghini Miura

text: Viimeinen sarjavalmisteinen Miura, SV(Spinto Veloce), korvasi edeltäjänsä vuonna 1971. Sen kehitystyössä hyödynnettiin Jotan(kts. alla) kehittelyssä ja testauksessa hankittua tietoa. Takarenkaiden raideleveyden leventäminen ja uudet, leveämmät Pirellin renkaat paransivat auton ajettavuutta, kuten myös osaan SV-malleista lisävarusteena asennettu tasauspyörästön kitkalukko. Moottorin kaasuttimia ja ajoitusta paranneltiin ja näillä muutoksilla tehoa saatiin 15 hevosvoimaa lisää, yhteensä 385. Ulkoisesti auto eroaa edeltäjistään etuvalojen yläpuolella olleiden "silmäripsien" puutteesta sekä takalokasuojista, joita jouduttiin leventämään huomattavasti uusien renkaiden vuoksi.


title: Lamborghini Miura

text: SV oli tuotannossa vuoteen 1973 saakka. Se kuitenkin esiteltiin samaan aikaan Miuran seuraajan, Countachin, kanssa, joka söi sen kysyntää ja sitä rakennettiin yhteensä vain 150 yksilöä.


title: Lamborghini Miura

text: Miura Roadster on ainoa Lamborghinin tekemä avomalli Miurasta, josta valmistettiin vain yksi esittelykappale. Se ei ollut vain Miura, josta olisi poistettu katto, vaan Bertone suunnitteli auton perusteellisesti uudelleen sarjatuotantoa silmällä pitäen. Se esiteltiin Brysselin autonäyttelyssä 1968, mutta se ei herättänyt tarpeeksi mielenkiintoa, jotta sen ottaminen tuotantoon olisi katsottu kannattavaksi. Se kuitenkin herätti sen verran mielenkiintoa, että useat Miuran omistajat teettivät omista Miuroistaan avomalleja.


title: Lamborghini Miura

text: Näyttelykäytön jälkeen Lamborghini myi auton The International Lead Zinc Research Organizationille, joka rakensi auton uudelleen käyttäen muun muassa sinkkiä ja kromia esitelläkseen tuotteidensa käytettävyyttä autoteollisuudessa. Auto nimettiin uudelleen Zn-75:ksi jaksollisen järjestelmän mukaan ja sitä esiteltiin useissa autonäyttelyissä. Nykyään auto on Amerikassa ja sitä restauroidaan takaisin alkuperäismuotoonsa jossa se esiteltiin Brysselissä 1968.


title: Lamborghini Miura

text: Jota oli uniikki Miura S:n pohjalta viritelty testiauto, joka rakennettiin vuonna 1970. Nimi "Jota" tulee kirjaimen J italiankielisestä lausunnasta, joka puolestaan viittaa Kansainvälisen Autourheiluliiton sääntöjen artikkelia J, joka sisältää kilpa-autojen tekniset säännöt. Se oli testikuljettaja Bob Wallacen luomus, jota hän kehitteli ja rakensi työajan ulkopuolella tavoitteenaan suostutella Ferruchio Lamborghinin rakentamaan Miurasta kilpailuversion siinä kuitenkaan onnistumatta. Ainoa rakennettu auto oli tehtaalla testikäytössä, jonka jälkeen se myytiin yksityiselle keräilijälle. Myöhemmin auto tuhoutui täysin onnettomuudessa ja sitä seuranneessa tulipalossa Bresciassa. Lamborghini on valmistanut autosta näköiskappaleen esittelykäyttöön.


title: Lamborghini Miura

text: Jotan lähtökohta oli tavallinen Miura S. Sitä oli kevennetty ja se painoi vain 890 kiloa, lähes 400 kiloa vähemmän kuin alkuperäinen Miura S. Sen runkoa jäykennettiin, jousitusta paranneltiin, moottoria viriteltiin muun muassa vaihtamalla kaasuttimet ja parantamalla ajoitusta, ja lopputuloksena hevosvoimien määrä nousi lukemaan 440. Lamborghinin mukaan Jota kykeni suorittamaan 0-100km/h kiihdytyksen 3.6 sekunnissa. Myös korin aerodynamiikkaa parannettiin muun muassa lisäämällä auton keulaan suuri ilmanohjain aerodynaamisen nosteen pienentämiseksi.


title: Lamborghini Miura

text: Jota herätti mielenkiintoa Lamborghinin asiakkaissa, ja koska Jotaa ei koskaan otettu sarjatuotantoon, tehdas myi SV-malleja muokattuna joiltain osin Jotan mukaiseksi. Muutoksia olivat muun muassa korkeaviritteisempi moottori, paranneltu jousitus sekä Jotassa käytetyt kiinteät, pleksin takana olevat etuvalot normaaleiden pystyyn nousevien sijaan. SV/J malleja valmisti Lamborghini vain viisi kappaletta, joista osa rakennettiin olemassa olevien SV-autojen pohjalta. Lisäksi muut ovat rakentaneet joitakin SV-malleja Jotan mukaisiksi.


title: Lamborghini Miura

text: Vuonna 2006 Lamborghini juhlisti Miuran 40-vuotispäivää esittelemällä modernin konseptimallin. Walter de Silvan suunnittelema auto on ulkonäöllisesti uskollinen esikuvalleen mutta suunniteltu täysin uudelleen ja rakennettu Gallardon pohjalevylle. Lamborghinin toimitusjohtaja Stephan Winkelmannin mukaan konsepti tehtiin vain Miuran synnyn juhlistamiseksi, eikä siitä tulla koskaan tekemään tuotantomallia.


title: Pokerilehti

text: Pokerilehti on vuonna 2006 perustettu ensimmäinen suomalainen pokeriin keskittyvä aikakauslehti. Järvenpääläinen Media Ace Oy julkaisi sitä yhteistyössä yhdysvaltalaisen Card Player Media LLC:n kanssa vuoteen 2010 saakka siten, että osa lehden sisällöstä oli käännöksiä CardPlayerin ulkomaisista artikkeleista. Koska Suomessa ei saa mainostaa rahapelejä, lehden kustannusoikeudet siirtyivät virolaiselle Fraudon Ou:lle 2010, ja yhtiö pystyi siten välttämään mainontakiellon. Joulukuusta 2011 alkaen lehden kumppaniksi vaihtui brittiläisen Dennis Publishing Limitedin Poker Player. Toukokuussa 2012 Poliisihallitus kielsi Lehtipistettä jakelemasta lehteä siinä olevien pokerimainosten vuoksi ja lehti poistui Suomen irtonumeromyynnistä. Kustantajan mielestä Poliisihallituksen toiminta oli laiton, koska lehti ei ole suomalainen ja siksi siihen ei sen mukaan voida soveltaa Suomen lakeja.


title: Pokerilehti

text: Heinäkuussa 2012 lehteä kustantava Fraudon Ou ilmoitti poistavansa Poliisihallituksen mielestä laittomat mainokset irtonumeromyynnikappaleista, mutta lisäävänsä Suomessa kiellettyjen tuotteiden mainontaa tilaajille postitse toimitettuihin numeroihin. Elokuussa 2012 lehti alkoi ilmestyä myös App storessa iPad- ja iPhone-versioina.


title: Pokerilehti

text: Lehden päätoimittaja on Lauri Riisberg ja kustannusosakeyhtiön toimitusjohtajana Timo Uusi-Kerttula 17. syyskuuta 2012 saakka.


Venäjän valtionpankin Helsingin konttorin ryöstö tapahtui 26. helmikuuta 1906. Konttori sijaitsi Helsingin Pohjoisesplanadi 7:ssä, rakennuksessa jossa nykyään toimii Ruotsin Helsingin-suurlähetystö. Ryöstöstä sai alkunsa helmi-maaliskuun vaihteessa Helsingissä, Keravalla ja Tampereella tapahtunut väkivallantekojen sarja, jossa yhteensä viisi ihmistä kuoli ja seitsemän haavoittui. Tapaus liittyi Venäjän vuoden 1905 vallankumouksen ja Suomen suurlakon synnyttämään yhteiskunnalliseen levottomuuteen. Ryöstön teki Jan Tshokken johtama 15 latvialaisen bolševikin ryhmä, mutta siihen oli sekaantunut myös avustajina toimineita suomalaisia aktivisteja, kuten Karl Gustaf Konrad Nyman, Walter Sjöberg ja Alpo Sailo.


title: Venäjän valtionpankin Helsingin konttorin ryöstö

text: Tapahtumat saivat alkunsa iltapäivällä 26. helmikuuta 1906, kun 15 latvialaisen joukko ryösti Venäjän valtionpankin Helsingin konttorin. Ryöstäjät surmasivat vastarintaa yrittäneen pankin vahtimestarin ja pakenivat mukanaan Venäjän ruplia ja Suomen markkoja yhteensä 170 743 ruplan edestä. Rosvojoukko hajaantui heti ryöstön jälkeen paeten Helsingistä eri suuntiin.


text: Venäjän bolševikit olivat suunnitellet ryöstön hankkiakseen varoja puolueen toimintaan. Bolševikkien keskuskomitean alaisen teknisen taisteluryhmän jäsen Nikolai Burenin oli aiemmin helmikuussa tavannut Helsingissä Latviasta paenneita vallankumouksellisia, joiden kanssa hän sopi ryöstöstä. Tähän tammikuussa 1906 Suomeen tulleeseen latvialaisjoukkoon kuuluivat muun muassa riikalaiset Tshokken ("Čoke") veljekset Jan ("Jānis"), Karl ja Gustaf sekä Kristian Jakob Treiman ("Kristiāns Treimanis") ja Petter Salin ("Pēteris Saliņš") Cēsiksen kaupungista sekä Jan Tshokken naisystävä Emma Gails ("Emma Gailīte").


text: Ryöstön suunnittelija Nikolai Burenin oli varakkaan pietarilaisen kauppiaan poika ja konserttipianisti. Hän oli aloittanut vallankumouksellisen uransa vuoden 1901 Pietarin ylioppilasmellakoiden jälkeen. Burenin sopi tapaamisessa, että Jan Tshokke toisi ryöstöpäivän iltana saaliin hänelle Tampereelle, jossa Bureninilla oli tällöin bolševikkien hyväksi konsertti.


text: Bolševikkien johtaja Vladimir Lenin oli vieraillut helmikuun alussa salaa Helsingissä tapaamassa Vladimir Smirnoffia ja kirjailija Maksim Gorkia. Lenin lienee tällöin antanut siunauksensa ryöstösuunnitelmalle. Burenin väitti myöhemmin muistelmissaan saaneensa toimeksiannon Venäjän sosiaalidemokraattisen työväenpuolueen keskuskomitealta, mutta väitettä on pidetty epäuskottavana.


text: Ryöstön jälkeen Karl ja Gustaf Tshokke sekä Kristian Jakob Treiman ostivat junalipun Keravalle ja lähtivät Helsingistä. Heidän tulostaan sähkötettiin Keravalle tieto. Kun ryöstäjät laskeutuivat siellä junasta, santarmi Mihailov yritti pidättää heidät, mutta Karl Tshokke ampui hänet. Syntyneessä kahakassa ryöstäjät pakenivat Keravan asemalta. Heidän pakonsa päättyi Alikeravan kylään Hakalan talon riiheen, jonne poliisi heidät piiritti. Lyhyen laukaustenvaihdon jälkeen kolmikko antautui poliisille.


text: 28-vuotias Jan Tshokke, edellisten veli, pakeni saalisrahat mukanaan Emma Gailsin, Petter Salinin ja kolmannen tuntemattomaksi jääneen miehen kanssa Helsingistä junalla Tampereelle, jossa he esiintyivät vainottuina Baltian pakolaisina mennessään tapaamaan Kansan Lehden taloudenhoitajaa Vihtori Kososta. He näyttivät Kososelle suosituskirjeensä, ja tämä järjesti heille majoituksen Tuomiokirkonkadulla (silloinen Viinikankatu) sijainneeseen matkustajakoti Saimaan. Kosonen ei tiennyt tässä vaiheessa latvialaisten osuudesta pankkiryöstöön eikä heidän yhteyksistään Venäjän bolševikkeihin. Saman päivän iltana Jan Tshokke meni tapaamaan Nikolai Bureninia, joka oleskeli Tampereella ja luovutti saalisrahoja hänelle. Burenin piti tuolloin konsertin Tampereella, jossa hän säesti pianolla venäläisiä laulajia.


text: 28. helmikuuta Emma Gails lähti takaisin Helsinkiin tarkoituksenaan ottaa selvää, mitä muille koplan jäsenille oli tapahtunut. Gailsin oli tarkoitus ilmoittaa koodisähkeellä Jan Tshokkelle, mikä muiden jäsenten tilanne oli. Vihtori Kosonen oli alkanut epäillä Tshokken joukon puheiden todenmukaisuutta havaittuaan, että heillä oli runsaasti Venäjän rahaa mukanaan. Kun joukkoon kuulunut Petter Salin halusi vaihtaa Venäjän rahaa Suomen rahaksi ilmoitti Kosonen asiasta poliisille. Salin pidätettiin 1. maaliskuuta Kansan Lehden toimituksessa hänen tultuaan hakemaan rahoja.


text: Matkustajakoti Saiman palvelija oli tällä välin löytänyt seurueen huonetta siivotessaan eräästä vuoteesta revolverin ja tikarin ja ilmoitti asiasta poliisille. Kun latvialaiset olivat käymässä kaupungilla, poliisit tutkivat 1. maaliskuuta klo 12.00 heidän huoneensa löytäen sieltä mainitut esineet. Tämä vahvisti poliisin epäilyjä siitä, että kyseessä olivat valtionpankin ryöstäneen koplan jäsenet. Pian tämän jälkeen matkustajakoti Saimasta ilmoitettiin poliisille, että latvialaiset olivat todennäköisesti poistumassa Tampereelta klo 13.05 Helsinkiin lähtevällä junalla.


text: Etsiväkomisario Alfred Balkewitsch, ylikonstaapeli Milan ja konstaapeli Heikki Ylänen lähtivät heti Tampereen rautatieasemalle pidättämään latvialaisia. Sinne saapui myös matkustajakodin palvelija, jonka oli tarkoitus osoittaa poliisille pidätettävät. Poliisit pidättivät vain Jan Tshokken kello 13.00 juuri kun hän oli nousemassa Helsinkiin menevään junaan. Tshokken päällystakin taskusta otettiin Mauser-pistooli, mutta hänelle ei tehty kunnollista ruumiintarkastusta. Tshokkea lähdettiin viemään jalan pitkin Hämeenkatua kohti Tampereen kaupungintalon takana sijaitsevaa poliisiasemaa sankan väkijoukon seuratessa. Poliiseilla ei ollut aseita Tshokkelta otettua pistoolia lukuun ottamatta, sillä edellisen vuoden suurlakon yhteydessä poliisin aseet oli takavarikoitu, ja ne olivat nyt Tampereen maistraatin hallussa.


text: Kun Tshokelle alettiin poliisilaitoksen tiloissa tehdä perusteellista ruumiintarkastusta, hän tempasi povitaskustaan tikarin. Syntyneessä kahakassa konstaapeli Ylänen onnistui pakenemaan huoneesta, mutta ylikonstaapeli Milan sai vammoja Tshokken tikariniskuista ja Tshokke yritti ampua hänet Browning-pistoolillaan. Milan onnistui kuitenkin lopulta pakenemaan ja paikalle tulleet palomiehet pelastivat hänet palotikkaiden avulla rakennuksen ikkunasta. Tällä välin oli Tampereen kauppatorille ja Hämeenkadun varteen kokoontunut suuri väkijoukko tapausta seuraamaan. Tshokke ilmaantui poliisilaitoksen ikkunaan, huusi venäjäksi väkijoukolle ja yritti ampua näkemiään poliiseja. Hän oli loukannut kätensä rikkoessaan ikkunan ja siitä vuoti verta. Tshokke yritti saada apua katselijoilta huutamalla venäjän, saksan ja viron sekoituksella:


text: Tshokke ilmoitti myös saksan kielellä olevansa santarmien takaa-ajama sosiaalidemokraatti ja pyysi väkijoukkoa hakemaan "punaisen organisaation" hänelle apuun. Tshoken huudellessa ikkunasta onnistui komisario Balkewitsch hiipimään samaan huoneeseen ja oli juuri päässyt Tshokken taakse, kun tämä huomasi hänet ja pisti komisarion kuoliaaksi tikarilla. Samalla hetkellä huoneeseen ryntäsi poliisikonstaapeli Karl Josef Grönfelt, mutta Tshokke ehti ampua häntä useita kertoja. Grönfelt pääsi raahautumaan pois huoneesta, mutta hän kuoli illalla sairaalassa saamiinsa vammoihin.


text: Tshokke jatkoi edelleen huuteluaan kadulla olevalle väkijoukolle. Konstaapeli Juho Ylinen yritti ampua Tshokkea Hämeenkadun toiselta puolen Tshokkelta takavarikoidulla Mauser-pistoolilla, mutta Tshokke onnistui ampumaan pistoolin Ylisen kädestä ja haavoittamaan häntä lievästi. Tämän jälkeen Tshokke yritti ampua eräästä aseliikkeestä saatua kivääriä pidellyttä konstaapeli Heikkilää, mutta hänen ampumansa luoti osui erääseen sivulliseen. Monet väkijoukosta, heidän joukossaan Kansan Lehden taloudenhoitaja Kosonen, yrittivät turhaan kehottaa Tshokkea antautumaan. Tämä pattitilanne jatkui pitkälle iltapäivään. Tshokken kanssa käytiin neuvotteluja, mutta hän kieltäytyi antautumasta. Osa väkijoukosta suhtautui myönteisesti Tshokkeen ja kun palokunta aikoi taltuttaa Tshokken voimakkaan vesisuihkun avulla, he uhkasivat katkoa letkun ja pahoinpitelivät letkua pidellyttä miestä.


text: Vaskiseppä Gellman yritti nyt vapaaehtoisena pidättää Tshokken, mutta tämä ehti ampumalla haavoittaa häntä ensin. Nyt vedettiin yleisöltä salassa toinen vesiletku Kauppakadulta kaupungintaloon ja neljän vapaaehtoisen joukko, ruiskumestari K. V. Lehtimäki, vanhempi korpraali J. W. Lehtonen, kirjaltaja Juho August Eklund sekä talonomistaja Heikki Tamminen, onnistui tunkeutumaan huoneeseen, jossa Tshokke piileskeli ja kaatamaan tämän vesisuihkun avulla lattiaan. Tshokke saatiin pidätettyä, mutta hän ehti vielä ampua Tammisen ja haavoittaa Eklundia. Välikohtaus oli alkanut puoli kahdelta iltapäivällä ja se päättyi kello viiden aikaan. Kaksi poliisia ja yksi siviili kuoli, loukkaantuneita oli seitsemän: kolme poliisia ja neljä siviiliä.


text: Yöllä Tshokke ja aiemmin pidätetty Salin siirrettiin ylimääräisellä junalla Hämeenlinnaan ja edelleen Helsinkiin, koska pelättiin, että heidät yritettäisiin vapauttaa.


text: Tampereelle palannut Emma Gails ilmoittautui poliisille seuraavana päivänä, mutta seurueen kolmas mies onnistui pakenemaan. Saalisrahat vastaanottanut Buranin lähti pian tapauksen jälkeen Amerikkaan eikä palannut Suomeen viiteen vuoteen. Suurin osa saalisrahoista meni hänen kauttaan luultavasti Venäjän bolševikeille, osa jäi Suomeen pakolaisavun ja agitaation rahoittamiseen. Rikollisilta saatiin takaisin pidätysten yhteydessä 35 623 Suomen markkaa ja 36 445 Venäjän ruplaa; osa rahoista saattoi myös mennä Tshokken "tamperelaisille ystäville".


text: Kaikkiaan saatiin kiinni viisi latvialaista ryöstäjää ja kolme heidän suomalaista avustajaansa. Jan Tshokke tuomittiin Tampereen raastuvanoikeudessa murhista kolmeen elinkautiseen kuritushuonerangaistukseen sekä 19 vuoden kuritushuonerangaistukseen usean ihmisen haavoittamisesta. Tshokke kuoli Kakolassa rangaistusta suorittaessaan 9. kesäkuuta 1910 keuhkotautiin.


title: Lansana Kouyaté

text: Lansana Kouyaté (s. 1950) oli Guinean pääministeri 2007–2008.


title: Lansana Kouyaté

text: Kouyaté syntyi Kobassa Guineassa. Hän opiskeli valtiotieteitä Conakryn yliopistossa, jonka jälkeen liittyi virkamieskuntaan. Vuonna 1976 hänet nimitettiin työllisyysministeriksi, seuraavana vuonna kauppa- ja tilastoministeriksi. Tässä virassa hänellä oli vastuu valtionomisteisista yhtiöistä.


title: Lansana Kouyaté

text: Kouyaté asetettiin ehdolle Guinean pääministeriksi 26. helmikuuta 2007. Presidentti Lansana Conte valitsi hänet virkaan ammattiyhdistysten ja opposition laatimalta listalta pitkällisen yleislakon jälkeen, jonka yhteydessä turvallisuusjoukot ampuivat noin 150. Levottomuudet laukaisi presidenttiä lähellä olleen Eugene Camaran nimitys pääministeriksi helmikuun alussa.


title: Lansana Kouyaté

text: 20. toukokuuta 2008 presidentti Conté erotti Kouyatén väärinkäytöksistä syytetyn hallituksen. Guinean ammattiliittojen edustaja syytti presidenttiä helmikuun 2007 sopimuksen rikkomisesta. Hänen seuraajaansa Ahmed Tidiane Souaréa pidettiin jälleen Contélle läheisenä henkilönä. Ammattiyhdistykset pidättäytyivät kuitenkin lakoista, mutta lähes välittömästi puhkesi sotilaskapina, kun sotilaat uskoivat menettävänsä palkkarästinsä, jotka Kouyaté oli luvannut maksaa.


title: Merisodankäynti

text: Merisodankäynti on sodankäyntiä laivojen tai muiden merikulkuvälineiden avulla. Suurin osa meritaisteluista on tapahtunut merellä, mutta sotaa on käyty myös sisävesillä.


title: Merisodankäynti

text: Vanhin meritaistelu, josta on kirjallisia tietoja, tapahtui 1210 eaa. Kyproksen lähellä. Antiikin ajalla Kreikan ja Persian välillä käytiin persialaissodat, joihin kuuluivat Salamiin taistelu ja Issoksen taistelu. Ateenan ja Spartan kaupunkivaltioiden välillä käydyssä peloponnesolaissodassa spartalaiset liittolaisineen muodostivat peloponnesolaisliiton ja ateenalaiset liittolaisineen muodostivat Deloksen meriliiton. Kolumbuksen löydettyä Amerikan Euroopan valtiot alkoivat vallata sieltä siirtomaita. Tämä johti siirtomaasotiin. 1500-luvulla Espanja alkoi vallata alueita Etelä-Amerikasta ja Iso-Britannia Pohjois-Amerikasta. 1600-luvulla myös Hollanti alkoi vallata siirtomaita. 1600- ja 1700-luvuilla Euroopassa käytiin sotia eri uskonlahkojen välillä. Samaan aikaan käytiin myös kauppa-asemien ja siirtomaiden puolustamisen tarpeesta johtuvia sotia. Eurooppalaiset valtiot sotivat myös merialueiden hallitsemisesta. Tästä on esimerkki Trafalgarin taistelu. Tässä taistelussa Iso-Britannia voitti ranskalaisten ja espanjalaisten liittouman, eikä täten Ranska pystynyt Napoleonin aikana valloittamaan Iso-Britanniaa. Tämän taistelun voitto merkitsi myös sitä, että Iso-Britannia pääsi hallitsemaan Atlantin aluetta pitkäksi aikaa.


title: Merisodankäynti

text:
Meritaisteluihin osallistuvien alusten lukumäärä on vaihdellut yhdestä kummallakin puolella moniin satoihin; nykyajan meritaisteluihin osallistuu yleensä pieni määrä voimakkaasti varustettuja laivoja. Toisen maailmansodan jälkeen on ollut vain vähän meritaisteluja, koska harvoilla mailla on varaa suuriin laivastoihin ja koska useimmissa sodissa ei ole ollut mukana suurvaltoja taistelemassa toisiaan vastaan. Lisäksi rannalta operoivat lentokoneet ovat nykyään laivoja tehokkaampia vihollislaivojen tuhoamisessa. Ilmasodankäynnin merkityksen kasvaessa lentotukialukset, erilaiset ohjusalukset ja sukellusveneet ovat syrjäyttäneet perinteiset tykkejä käyttävät sota-alukset. Lentotukialus on lentokoneiden tukikohta sodan aikana. Tällainen on esimerkiksi
Iso-Britannian HMS Queen Elisabeth Perinteisiä sota-alusten tyyppejä ovat taisteluristeilijä ja taistelulaiva, joka on edellä mainittua raskaammin panssaroitu. Taistelulaivasta on esimerkki toisen maailmansodan aikainen saksalainen Bismarck. On myös muita sota-alustyyppejä, kuten torpedovene ja fregatti.


title: Merisodankäynti

text: Vaikka taisteluissa mukana olleiden laivojen luonne on muuttunut ratkaisevasti, monet taktisista periaatteista ovat pysyneet samana, kuten sotaharjoitusten tärkeys ja se, että luovuttaminen on monesti mielekkäämpää kuin koko laivaston menettämisen mahdollisuus.


title: Break the News

text: Break the News on ruotsalaisen "Idol 2004" -tv-ohjelmasta tähdeksi nousseen poplaulajan, Darinin, kolmas studioalbumi, joka julkaistiin 22. marraskuuta 2006. Albumi debytoi Ruotsissa Sverigetopplistanin ensimmäisellä sijalla.


title: Hardyn–Weinbergin laki

text: Hardyn–Weinbergin laki (tai "Hardyn–Weinbergin tasapainolaki, H–W:n periaate; H–W:n genotyyppijakauma") on populaatiogenetiikan perusyhtälö, joka kuvaa alleeli- ja genotyyppifrekvenssien väliset suhteet tasapainopopulaatiossa. Lain muotoilivat toisistaan riippumatta G. H. Hardy ja Wilhelm Weinberg vuonna 1908.


title: Hardyn–Weinbergin laki

text: Jos diploidin eliön populaatiossa on tietystä geenistä kaksi alleelia (geenityyppiä) A ja a, joiden frekvenssit (osuudet) ovat "p" ja "q", ja populaatiossa pariutumiset tapahtuvat umpimähkään, genotyyppien aa, Aa ja AA frekvenssit ovat vastaavasti


title: Hardyn–Weinbergin laki

text:
Nämä geenien satunnaista yhtymistä tsygoottiin kuvaavat frekvenssit saadaan binomin neliöintikaavasta formula_4.
Jos alleeleja on useampia formula_5, saadaan frekvenssit vastaavasti neliöstä formula_6, jolloin kaikille homotsygooteille formula_7 ja kaikille heterotsygooteille formula_8
Satunnaisesti pariutuvassa populaatiossa alleeli- ja genotyyppifrekvenssit säilyvät muuttumattomina sukupolvesta toiseen, jos mikään evoluutiotekijä, edes sattuma ei vaikuta niihin. Tämä on niin kutsuttu Hardyn–Weinbergin lain tasapaino-ominaisuus.


title: Hardyn–Weinbergin laki

text: Hardyn-Weinbergin tasapaino kuvaa ideaalipopulaatiotilannetta, jossa yksilön geenit voidaan katsoa satunnaisotokseksi geenivarastosta, jossa ei tapahdu muutoksia sukupolvien välillä. Yhtälö kuvaa hyvin tilannetta geeneilleIdeaalipopulaatio ja sille ennustettu Hardyn-Weinbergin tasapaino on suvullisten eliöiden populaatiogenetiikan nollamalli. Karkeasti yleistäen voidaan sanoa, että populaatiogenetiikka tieteenalana käsittelee poikkeamia tästä ideaalitilanteesta. Näitä poikkeamia aiheuttavat Populaatiorakennetta kuvataan yleisesti Wrightin F-tunnusluvuilla (), jotka mittaavat ja ennustavat ei-umpimähkäisyyden aihettamaa heterotsygoottisten genotyyppien suhteellista vajausta Hardyn-Weinbergin tasapainofrekvenssiin verrattuna:


title: Noninvasiivinen ventilaatio

text: Noninvasiivinen ventilaatio tarkoittaa mekaanista hengityslaitehoitoa, joka toteutetaan ilman keinoilmatietä. Keinotekoinen ilmatie voidaan saada aikaan endotrakeaalisen intubaation tai henkitorveen tehdyn avanteen eli trakeostomian tai krikotyreostomian kautta. Noninvasiivisessa ventiloinnissa sen sijaan käytetään apuna nenä- tai kasvonaamaria.


title: Noninvasiivinen ventilaatio

text: Noninvasiiviseen ventilaatioon käytetään samantyyppisiä tilavuussäätöisiä ja painesäätöisiä hengityslaitteita kuin intuboitujen potilaiden hengityslaitehoidossa. Usein käytetty painesäätöinen hengitysmuoto, jossa on positiivinen loppu-uloshengityspaine, tunnetaan nimellä kaksivaiheinen positiivinen paineventilaatio eli BIPAP-hoito (). Suhteellinen hengitysavustus eli PAV () on hengitysmalli, jossa potilaan saama hengitystuki vaihtelee suhteessa potilaan oman hengityksen voimakkuuteen. Toisinaan noninvasiiviseen ventilaatioon lasketaan mukaan jatkuva positiivinen ilmatiepainehoito eli CPAP-hoito ().


title: Noninvasiivinen ventilaatio

text: Noninvasiivista ventilaatiota käytetään akuutin hengitysvajauksen hoidossa, jossa se on happihoitoa tehokkaampaa mutta vähemmän tehokasta kuin intubaation avulla toteutettu hengityslaitehoito. Parhaat tulokset on saatu keuhkoahtaumataudin pahenemisvaiheen hoidosta. Muita sairauksia, joissa noninvasiivista ventilaatiota voidaan käyttää, ovat lihastaudit, kyfoskolioosi, vaikea uniapnea, astman pahenemisvaihe ja leikkauksen jälkeinen hengitysvajaus. Myös käyttö kaasujenvaihtohäiriöiden kuten keuhkopöhön ja keuhkokuumeen hoidossa on mahdollista.


title: Tillandsiat

text: Tillandsiat ("Tillandsia") eli eliaksenkukat tai ilmakasvit on ananaskasvien heimoon kuuluva kasvisuku, johon kuuluu noin 500 pääasiassa Amerikan trooppisilla ja subtrooppisilla alueilla esiintyvää lajia. Useimmat lajit ovat päällyskasveja, ja ne kasvavat etenkin puiden rungoilla ja oksilla. Ne saavat kaiken tarvitsemansa ilmasta käsin sateen ja erilaisen putoavan orgaanisen aineksen muodossa, ja niiden juurten ainoa tehtävä on kiinnittää kasvi alustaansa. Linné nimesi tillandsiat suomalaisen lääkärin ja kasvitieteilijän Elias Tillandzin (aiemmin Tillander, 1640–1693) mukaan.


title: Tillandsiat

text: Eliaksentillandsia ("T. cyanea") on suosittu viherkasvi. Muitakin tillandsioita kasvatetaan toisinaan huonekasveina, jolloin ne kiinnitetään sopivalle alustalle (ei kuitenkaan multaan) ja kastellaan sumuttamalla mieluiten sadevedellä. Veteen lisätään kasvukaudella kahden viikon välein hieman lannoitetta, jolloin kasvi saattaa alkaa kukkiakin.


title: Tillandsiat

text: "Tillandsia"-sukuun kuuluvia lajeja on noin 400.


title: Camaxtli

text: Camaxtli, joka tunnetaan myös nimellä Mixcoatl-Camaxtli-Xocotl, oli metsästyksen, sodan, kohtalon ja tulen (jonka hän keksi) jumala asteekkien ja mayojen mytologioissa. Hän oli yksi neljästä luojajumalasta, jotka loivat Maan. Chichimeekit pitivät häntä heimojumaluutenaan. Hän johti ihmisuhrit ja taisteluissa kuolleet soturit itäiselle taivaalle, jossa heistä tuli tähtiä.


title: Vällingby

text: Vällingby on yksi Tukholman kaupunginosista. Se on osa Hässelby-Vällingbyn kaupunginosa-aluetta. Vällingbyn asukasluku on noin 6700 henkeä.


title: Vällingby

text: Kaupunginosan kaava oli arkkitehti Sven Markeliuksen ja Göran Sidenbladhin laatima ja sen ensimmäinen versio hyväksyttiin vuonna 1950. Tavoitteena oli luoda eheä kaupunkirakenne sisällyttäen siihen asuin- ja työpaikka-alueet sekä palvelut tarjoava keskusta. Tästä mallista on käytetty nimitystä ABC-kaupunki, lyhenne ruotsin kielen sanoista "arbetsplatser", "bostäder" ja "centrum". Mallilla ei kyetty kuitenkaan vastaamaan yhä kasvaneeseen asuntopulaan jolloin seuraavaksi ratkaisuksi luotiin ns. miljoonaohjelma. Vällingby on tunnettu ulkomaita myöten lähiörakentamisen tyyppiesimerkkinä. Ostoskeskus valmistui vuonna 1954.


title: Vällingby

text: Kaupunginosassa on Vällingbyn metroasema.


title: ABC-kaupunki

text: ABC-kaupunki oli ruotsalainen kaupunkisuunnitteluperiaate, jossa asuminen, työpaikat ja peruspalvelut oli sijoitettu lähelle toisiaan samalle alueelle. Nimi tulee ruotsin kielen sanoista "arbete", "bostad" ja "centrum". ABC-kaupunkeja rakennettiin Ruotsiin 1950-luvulta alkaen.


title: ABC-kaupunki

text: Tukholman vuoden 1952 yleiskaavassa varauduttiin suureen väestönkasvuun seuraavina vuosikymmeninä. Ratkaisuksi esitettiin satelliittikaupunkeihin perustuvaa ja raideverkon varaan rakentuvaa nauhamaista rakennetta, jossa palveluiltaan eritasoiset naapurustoyksiköt järjestäytyisivät hierarkkisesti suhteessa toisiinsa. Jokaiselle kaupunginosalle olisi ollut oma keskuksensa, ja jokaiselle kaupunginosaryhmälle oma aluekeskuksensa. Näistä varhaisista satelliittikaupungeista tunnetuimmat olivat ABC-periaatteella rakennetut aluekeskukset Vällingby ja Farsta. Varhaiset ABC-kaupungit rakentuivat metroaseman ympärille sijoittuneen laajan kävelyalueen ympärille. Vaikka alueilla sijaitsikin paljon palveluita, työpaikkatavoitteista jäätiin jälkeen.


title: ABC-kaupunki

text: ABC-kaupungit eivät ratkaisseet Ruotsin sotien jälkeistä asuntopulaa. Vuonna 1965 Ruotsin eduskunta päätti miljoonaohjelmaksi nimetystä asuntotuotanto-ohjelmasta, jonka tarkoituksena oli luoda miljoona uutta asuntoa vuosina 1964–1975. Suurin osa asunnoista rakennettiin kerrostalolähiöihin.


title: Anshar

text: Anshar, joskus myös Anshur, on Seemiläisen mytologian taivaan jumala. Anshar tarkoittaa käännettynä taivaanakselia tai -keskipistettä. Hän on siskonsa Kisharin aviomies. He saattavat merkitä yhdessä taivasta, an, ja maata, ki. Molemmat ovat toisen sukupolven jumalia: Heidän vanhempansa ovat Lahmun ja Lahamun käärmeitä, ja isovanhempansa Tiamat ja Apsû. Toisaalta he ovat toisen taivaan jumalan, Ansun, vanhemmat. Sargon II:n valtakautena assyrialaiset alkoivat omaksua hänet osaksi omaa luomismyyttiään. Tässä versiossa Ansharin puoliso on Ninlil.


Birchin ja Swinnerton-Dyerin konjektuuri on matemaattinen avoin ongelma siitä, mikä on elliptisen käyrän "E" lukukunnan kertalukua nolla olevan pisteiden muodostaman L-funktion "L"("E", "s") aste pisteessä "s" = 1.


Birchin ja Swinnerton-Dyerin konjektuuri on yksi seitsemästä Clay-instituutin Millennium-ongelmasta. Sen ratkaisusta Clay-instituutti on luvannut miljoona Yhdysvaltain dollaria. Ongelma on ollut kuitenkin ratkaisematon jo 40 vuotta.


title: Hubert Velud

text: Hubert Velud (s. 8. kesäkuuta 1959 Villefranche-sur-Saône, Ranska) on ranskalainen jalkapallovalmentaja ja entinen maalivahti. Hän toimii TP Mazemben päävalmentajana.


title: Hubert Velud

text: Velud pelasi ammattilaisena Stade de Reimsin joukkueessa vuosina 1976–1989. Peliuransa loppupuolella hän toimi pelaajavalmentajana Châlons-sur-Marnessa sekä Gapissa. Veludin valmennusuran suurin saavutus on Nationalin mestaruus 2002 Clermont Footin peräsimessä.


title: Hubert Velud

text: Elokuussa 2008 hän siirtyi Nationalissa pelaavan AS Beauvais Oisen päävalmentajaksi. Pesti jäi kuitenkin lyhyeksi ja Velud sai potkut helmikuussa 2009 kehnon menestyksen vuoksi.


title: Hubert Velud

text: Lokakuun alussa 2009 Velud aloitti Togon maajoukkueen päävalmentajana. 8. tammikuuta 2010 Afrikan mestaruuskisoihin matkalla ollut Togon joukkue joutui aseellisen iskun kohteeksi Angolan pohjoisosassa. Velud'n apuvalmentaja menehtyi iskussa ja useita pelaajia loukkaantui vakavasti. Iskun jälkeen Togo ilmoitti vetäytyvänsä turnauksesta. Pian tämän jälkeen Togon kuitenkin kerrottiin peruneen vetäytymispäätöksensä. Lopulta Togon hallitus kuitenkin kielsi maajoukkueen osallistumisen kisoihin.


title: Hubert Velud

text: Toukokuun lopussa 2010 Velud ilmoitti jättävänsä Togon maajoukkueen ja siirtyvänsä Ranskan kolmannella sarjatasolla pelaavan US Créteil-Lusitanos'n päävalmentajaksi. Velud valmensi Créteil'tä kauden 2010/11 ajan, kunnes siirtyi marokkolaisseura Hassania Agadirin valmentajaksi. Hän sai potkut seurasta lokakuun alussa 2011. 25. tammikuuta 2012 Velud allekirjoitti kahden vuoden sopimuksen tunisialaisen Stade Tunisienin kanssa. Kauden 2011/12 jälkeen hän kuitenkin siirtyi ES Sétifin päävalmentajaksi. Hän luotsasi joukkueen Algerian mestariksi kaudella 2012/13 ja tuli valituksi maan parhaaksi valmentajaksi. Mestaruuden jälkeinen kausi alkoi joukkueelta kehnosti ja lopulta Velud sai syyskuussa 2013 potkut. Marraskuussa hän jatkoi uraansa Algeriassa USM Algerin päävalmentajana. Veludin johdolla USM voitti Algerian mestaruuden kaudella 2013/14. Seuraavalla kaudella tulostaso ei kuitenkaan seurajohtoa tyydyttänyt, ja kahdesti perättäin maan pääsarjan parhaaksi valittu valmentaja sai potkut seurasta helmikuussa 2015.


title: Hubert Velud

text: Kesäkuussa 2015 Velud jatkoi uraansa CS Constantinen peräsimessä. Pesti päättyi kuitenkin lyhyeen jo lokakuussa.


title: Hubert Velud

text: Tammikuussa 2016 Veludista tuli kongolaisen suurseura TP Mazemben päävalmentaja.


title: Hubert Velud

text: Seurat pelaajanaSeurat valmentajanaMeriitit valmentajana


title: Buys-Ballot’n laki

text: Buys-Ballot’n laki on tuulta ja matalapainetta koskeva nyrkkisääntö.


title: Buys-Ballot’n laki

text: Buys-Ballot’n lain mukaan kun pohjoisella pallonpuoliskolla kääntää selän tuulta vasten, niin matalapaineen keskus on vasemmalla. Vastaavasti korkeapaineen keskus sijaitsee oikealla, eteläisellä pallonpuoliskolla päinvastoin. Laki pätee vapaassa ilmakehässä, mutta lähellä maanpintaa ilmavirtauksen ja maanpinnan välinen kitka muuttaa suuntaa eikä tuulen ja painegradientin välinen kulma ole enää suora, vaan matalan keskus on etuviistossa vasemmalla.


title: Buys-Ballot’n laki

text: Lain avulla voi seurata matalapaineen ja korkeapaineen liikkumista. On muistettava, että se pätee vain laajoihin tuulijärjestelmiin, ei paikallisiin tuuliin.


title: Jean-Louis Garcia

text: Jean-Louis Garcia (s. 20. syyskuuta 1962 Ollioules) on ranskalainen jalkapallovalmentaja ja entinen maalivahti.


title: Jean-Louis Garcia

text: Garcia pelasi urallaan AS Cannes'ssa, AS Monacossa, SO Châtelleraudais'ssa, AS Nancy-Lorrainessa sekä FC Nantes'ssa. Hänen uransa oli melko hyvä, suurimpana yksittäisenä tappiona hän joutui antautumaan viidesti ottelussa Bayer 04 Leverkusenia vastaan 1995 pelatessaan FC Nantes'n maalilla.


title: Jean-Louis Garcia

text: Garcia aloitti valmennusuransa FC Nantes'n apuvalmentajana 1995–1998. Hän siirtyi 1999 valmentamaan FC Girondins de Bordeaux'n reservijoukkuetta. 2003 hänestä tuli Sporting Toulon Varin päävalmentaja. Hän valmensi seuraa kesään 2006 saakka ennen siirtymistään SCO Angersin päävalmentajaksi.


title: Jean-Louis Garcia

text: Angersissa Garcia on tehnyt resursseihin nähden hyvää työtä nostaen seuran debyyttikautensa päätteeksi Ligue 2:een. Kaudella 2007/08 Angers sijoittui Ligue 2:ssa sijalle 10 ja France Football valitsi Garcian sarjatason vuoden valmentajaksi. Tammikuussa 2009 Garcia allekirjoitti kesään 2012 ulottuvan jatkosopimuksen Angersin kanssa.


title: Jean-Louis Garcia

text: Huhtikuussa 2011 L'Equipe uutisoi, että Garcia olisi ehdolla AS Nancy-Lorrainen tai FC Girondins de Bordeaux'n päävalmentajaksi kauden 2010/11 jälkeen. Lopulta Garcia jättikin Angersin vuosi ennen sopimuksensa päättymistä ja siirtyi liigasta pudonneen RC Lensin päävalmentajaksi. Garcian debyyttikausi Lensissä sujui kehnosti ja pikaista paluutaa liigaan tavoitellut joukkue jäi vasta sijalle 12. Kausi 2012/13 alkoi myös nihkeästi ja Garcia sai potkut syyskuun lopulla 2012, kun Lens oli voittanut vain yhden kahdeksasta pelatusta ottelusta.


title: Jean-Louis Garcia

text: Lokakuun lopussa 2013 Garcia palasi valmennustehtäviin LB Châteauroux'n päävalmentajana. Kausi sujui seuralta heikosti, eikä Garcia onnistunut toivotusti kääntämään kurssia paremmaksi. Kauden päätteeksi LB Châteauroux putosi Nationaliin ja Garcia jätti tehtävänsä.


title: Jean-Louis Garcia

text: Kesäkuussa 2015 Garciasta tuli Ranskan CFA:ssa pelanneen Grenoble Footin päävalmentaja. Garcia luotsasi Grenoblen ainoaksi jääneellä kaudellaan 2015/16 CFA:n B-lohkon toiseksi. Nousuun oikeuttanut lohkovoitto jäi lopulta kolmen pisteen päähän. Kauden jälkeen Garcia siirtyi Ligue 2:een pudonneen ESTAC Troyes'n päävalmentajaksi. Garcian johdolla Troyes sijoittui kaudella 2016/17 Ligue 2:ssa kolmanneksi ja voitettuaan Lorientin nousukarsinnoissa se palasi takaisin pääsarjatasolle. Kaudella 2017/18 Troyes taisteli sarjapaikastaan, mutta joutui tyytymään liigan 19. sijaan ja putosi kauden päätteeksi takaisin Ligue 2:een. Kauden jälkeen Garcia jätti tehtävänsä.


title: My Fair Lady

text: My Fair Lady on musikaali, jonka on käsikirjoittanut Alan Jay Lerner. Hän vastaa myös laulujen sanoituksista. Musiikin musikaaliin on säveltänyt Frederick Loewe. Musikaali pohjautuu George Bernard Shaw’n näytelmään "Pygmalion". Musikaalin ensiesitys Broadwaylla vuonna 1956 oli suuri menestys. Sitä on esitetty menestyksekkäästi eri puolilla maailmaa, ja siitä on tehty myös samanniminen elokuvasovitus vuonna 1964.


title: My Fair Lady

text: Suomessa musikaali sai ensi-iltansa Helsingin Ruotsalaisessa teatterissa, ja pääosissa siinä näyttelivät Liisa Tuomi ja Leif Wager. Musikaalin suomensi Reino Helismaa.


title: My Fair Lady

text: Musikaali kertoo englantilaisesta Eliza-nimisestä tytöstä, jolla on kasvot kuin enkelillä mutta käytös ja kieli kuin katupojalla. Kieltentutkija Henry Higgins lyö ystävänsä kanssa vetoa, pystyykö hän kouluttamaan Elizasta puolessa vuodessa salonkikelpoisen kaunottaren. Higgins on vannoutunut poikamies, mutta kuinka käykään lopussa...